title: Lohja

text: Kulttuurihistoriallisesti merkittävin nähtävyys on Lohjan Pyhän Laurin kirkko. 1400–1500-lukujen vaihteessa valmistuneen kirkon erityispiirre on hyvin säilyneet keskiaikaiset Al secco -tekniikalla tehdyt katto- ja seinämaalaukset. Sen lisäksi merkittäviä nähtävyyksiä ovat Lohjan museo ja Kässän talo Virkkalassa.


title: Lohjan Pyhän Laurin kirkko

text: Hautausmaalla on ollut 1700-luvun alkupuolella tehty hautakappeli, jonka rakennuttajana pidetään Veijolan tilan omistajaa, lääninsihteeri Johan Henriksson Arckenholtzia. Kappeli jäi hoitamattomaksi, ja nykyisin sen paikalla on muistomerkiksi 1923 pystytetty luonnonkivi. Kivi pystytettiin erityisesti historioitsija Johan Arckenholtzin muiston kunnioittamiseksi. Tapulin viereen rakennutti Laakspohjan kartanon omistaja Magnus Erik Ehrnrooth keltaisen uusklassisen hautakappelin. Sen oven yläpuolella on kivilaatassa teksti "Laxpojo Graf 1824" ja seinään on myöhemmin kiinnitetty kivitaulu, jossa on kappeliin haudattujen nimet. Kirkon länsipuolella on Sedolan hautakappeli, jonka rakennutti 1825 Sedolan rusthollin omistaja Henrik Sederström. Kappelin päädyssä on kivitaulu "Sedola Graf Byggnad af H: S: 1825". Hautakappeliin on haudattu Sederström ja hänen vaimonsa Anna Kajsa Wessman. Kappeleissa on hautaholvit, jotka vuoden 1903 määräysten mukaan on täytetty hiekalla. Molemmat kappelit on maalattu ja kunnostettu 1980-luvulla. Kirkon itäpuolella on kumpareessa 1840 tiilestä muurattu Outamon ratsutilan hautakammio, jonka ovena on valurautakansi.


title: Lohja

text: Lohjan kaupungin vaakunan heraldinen selitys vaakunan piirtäneen Olof Erikssonin mukaan kuuluu "Sinisessä kentässä hopeinen halstari paaluttain; sen varren kummallakin puolella saatteena kultainen pähkinäterttu." Pähkinätertut kertovat Lohjan vehreästä luonnosta. Halstari on Lohjan suojelupyhimyksen, Pyhän Laurin tunnus - Pyhän Laurin kerrotaan kuolleen kidutettuna kuumalle halstarille. Kirkon lisäksi suojelupyhimyksen mukaan on nimetty yksi Lohjan kolmesta pääkadusta, Laurinkatu. Vaakuna oli ennen Lohjan kunnan vaakuna, josta tuli yhdistyneen kunnan ja kaupungin vaakuna. Sitä ennen Lohjan kaupungin käytössä oli Ahti Hammarin suunnittelema vaakuna, jonka selitys kuuluu: "Sinisessä kentässä kolme hopeista hopeapunaliekkistä masuunia vieretysten, tyvessä hopeinen, punavaruksinen kala."


title: Hattulan Pyhän Ristin kirkko

text: Hattulan kirkko on tunnettu kalkkimaalauksistaan, jotka ovat piispa Arvid Kurjen ajalta, luultavasti vuosilta 1513–1516. Niiden pääasiallinen lahjoittaja on Hämeen linnan päällikkö Åke Jöransson Tott (k. 1520) ja hänen vaimonsa Märta Bengtsdotter Ulv, todennäköisesti votiivilahjana.. Maalaukset edustavat myöhäisgotiikkaa, ja ne on tehty al secco -menetelmällä. Ne on todennäköisesti tehnyt sama taiteilijaryhmä kuin Lohjan Pyhän Laurin kirkon maalaukset. Maalauksissa on 180 Raamatun kertomusta luomisesta viimeiseen tuomioon sekä pyhimyskertomuksia kuvasarjoina. Onni Okkonen kuvaa maalauksia seuraavasti: "Hattulan mestari, jonka voimme asettaa läheiseen suhteeseen Lohjan maalarin kanssa, jää kaikesta luontaisesta lahjakkuudestaan ja tunneherkkyydestään huolimatta samalle ylimalkaiselle käsityöläistasolle, kuin millä hänen edeltäjänsä olivat olleet. Mutta tämä ei estä häntä olemasta synnynnäisten taiteilijaominaisuuksiensa, herkän muototajunsa, keveän luonnehtimistaitonsa ja sielukkaan mystiikkansa vuoksi erikoisen mielenkiintoinen ilmiö Suomen, vieläpä koko Pohjolan taiteessa." Melko vapaasti maalatut henkilöt on maalattu ruohoa kasvavalle tai pienistä puoliympyröistä koostuvalle maapohjalle. Pienessä kirkossa tiivis kuvaryhmittely, jossa on useita henkilöhahmoja, antaa tilalle lämpimän, intiimin luonteen.


title: Lohjan Pyhän Laurin kirkko

text: Kirkon kaikilla seinillä sakaristoa ja asehuonetta myöten on maalauksia, ja ne kuuluvat kansallisiin kulttuuriaarteisiin. Kirkon maalaukset on mahdollisesti lahjoittanut Raaseporin käskynhaltijana 1490–1513 toiminut Tönne Erikinpoika Tott, jonka vaakuna on ollut kirkossa aiemmin olleessa lasimaalauksessa. Seinien maalaukset peitettiin kalkkimaalilla 1700-luvulla ja 1800-luvun alussa valoisuuden lisäämiseksi. Runkohuoneen holvienkin maalauksia kirkkoherra vaati peitettäväksi, kun "joku kurja tuhertaja [on] muinaisina aikoina – – liannut kirkon korkeat holvit". Niitä ei kuitenkaan peitetty. Suhtautuminen muuttui, ja 1886 kaikki maalaukset otettiin esiin. Työtä johti Emil Nervander, ja työn aikana maalaukset voitiin ajoittaa 1510-luvulle kuori-ikkunan vieressä olevan piispa Arvid Kurkeen viittaavan vaakunan perusteella. Vanhat maalaukset vahvistettiin voimakkain värein. Ne kuitenkin entistettiin 1950-luvulla, jolloin työtä johti konservaattori Oskari Niemi. Nämä työt rahoitettiin myyntikampanjoin ja lahjoituksin.


title: Vantaan Pyhän Laurin kirkko

text: Vuonna 1652 Helsingin pitäjän seurakunta liitettiin palkkapitäjänä Helsingin kaupunkiseurakuntaan. Tämä merkitsi sitä, että seurakunta menetti hallinnollisen itsenäisyytensä ja oman kirkkoherransa. Helsingin kaupungin kirkkoherra toimi sivutoimenaan Helsingin pitäjän kirkkoherrana. Liitoksen jälkeen Pyhän Laurin kirkko rappeutui pahoin. Kirkon huonosta kunnosta huomautettiin toistuvasti piispantarkastuksissa, ja vuonna 1729 sen kunnostamiseksi kerättiin kolehti koko Porvoon hiippakunnassa. Isoviha ja Pikkuviha edistivät kirkon rappiota, mutta eivät aiheuttaneet sille yhtä pahoja vaurioita kuin monille lähikirkoille. Isonvihan aikaan sekä kirkkoherra että kirkkoväärti pakenivat Ruotsiin, jonne väärtin mukanaan viemät arvoesineet jäivät. Häntä vastaan nostettiin kavallussyyte, mutta hän kuoli ennen tuomiota.


title: Lohjan Pyhän Laurin kirkko

text: Kirkko kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin. Ympäristöön kuuluvat muun muassa 1950-luvulla rakennettu seurakuntatalo sekä keskiaikaisella paikallaan oleva pappila, jonka nykyisin Lohjan museona toimiva päärakennus on 1800-luvun lopulta.


title: Vantaan Pyhän Laurin kirkko

text: Vantaan Pyhän Laurin kirkko () on keskiaikainen harmaakivikirkko Vantaalla. Se on pääkaupunkiseudun vanhin rakennus sekä Tikkurilan seurakunnan ja Vantaan ruotsinkielisen seurakunnan pääkirkko. Kirkko ympäristöineen on osa Helsingin pitäjän kirkonkylää, Etelä-Suomen parhaiten säilynyttä historiallista kirkonkylämiljöötä.


title: Etäopiskelu

text: Etäopiskelu ei ole vielä Suomessa laajalti yleistynyt, vaikka tietotekniikkainfrastruktuuri on antanut siihen mahdollisuuden jo vuosia. Esimerkiksi Britanniassa, Yhdysvalloissa, Etelä-Afrikassa ja useissa muissa maissa etäopiskeluna on voinut suorittaa jo kymmenien vuosien ajan kokonaisia korkeakoulututkintoja, mutta Suomessa tämä ei ole ollut mahdollista. Ensimmäiset yliopistot aloittivat etäopintojen tarjoamisen kirjeenvaihtokursseina jo 1800-luvulla. Esimerkiksi Lontoon yliopisto aloitti etäopintojen tarjoamisen 1858 ja University of South Africa 1946. Tällä hetkellä eritasoisia alempaan tai ylempään korkeakoulututkintoon johtavia opiskeluohjelmia on todella paljon.


title: Etäopiskelu

text: Etäopiskelu on opiskelua, jossa opettaja ja oppilas tai oppilaat (tai osa oppilaista) eivät ole samassa fyysisessä tilassa. Etäopiskelu voi tapahtua erilaisten tieto- ja viestintä teknologioiden välityksellä esimerkiksi tietoverkon, sähköpostin, videoneuvottelun, jaetun sähköisen liitutaulun tai kirjekurssin muodossa. Opiskelun tukena voidaan käyttää opetusohjelmia tai nauhoja. Etäopetuksen tueksi järjestetään usein lähiopetusjaksoja, koska pelkkä etäopetus johtaa usein kurssien keskeyttämiseen . Etäopetuksen yksi tavoite on alueellisen koulutustasa-arvon kehittäminen.


title: Etäopiskelu

text: Diploma mill -tyyppiset huijaukset ovat osaltaan laskeneet etäopiskelun arvostusta ja pelkästään tietoverkkojen välityksellä suoritettujen opintojen laatua usein epäillään ja niitä ei pidetä samantasoisena kuin korkeakouluissa itse paikalla järjestettävä opetus. Ongelmaan on yritetty etsiä ratkaisua ja väärien tutkintotodistusten myynti tai niiden käyttö esimerkiksi työtä hakiessa on kriminalisoitu useissa Yhdysvaltojen osavaltioissa ja monissa maissa. Lisäksi oppilaitokset ja opetusviranomaiset ovat tehneet paljon työtä etäopiskelun statuksen nostamiseksi esimerkiksi akkreditointien avulla. Akkreditoinneilla on pyritty erottelemaan ns. oikeat yliopistot oppilaitoksista, jotka järjestävät etäkoulutusta, jonka laatu ei täytä asetettuja kriteereitä.


title: Etäopiskelu

text: "Kirjekurssi" on opiskelua kirjeiden välityksellä. Kirjekurssit ovat olleet ennen etä- tai monimuoto-opetuksen yleistymistä suosittu tapa opiskella kotona silloin kun opiskelijalle sopii. Ne ovat pääasiallisesti yleissivistystä kohottavia kursseja ja tarkoitettu kenelle tahansa. Kirjekurssin voi suorittaa omaan tahtiin. Kirjekurssina voi saavuttaa muun muassa oppaan valmiudet.


title: Tietotekniikka opetuksessa

text: Tietotekniikka opetuksessa on lisännyt suosiotaan koulumaailmassa. 1990-luvun lopun CD-opetusohjelmistot ovat vaihtuneet 2000-luvulle tultaessa verkkoperustaisiksi oppimisympäristöiksi. Internetin myötä myös globalisoituminen on tullut osaksi normaalia koulutyöskentelyä. Tietotekniikan käyttöön voi siis liittyä etäopiskelun käsite, mutta etäopiskelu itsessään ei välttämättä vaadi tietotekniikan käyttöä. Toisin kuin voisi ajatella, niin tietotekniikan käyttöä opetuksessa ei ole todettu resursseja säästäväksi. Tietotekniikan hallinta on perinteisesti ollut Suomessa matemaattisten aineiden opettajien vastuulla, mutta myös muiden aineiden opettajat ovat tuoneet tietotekniikkaa omaan opetukseensa 2000-luvulla.Tietotekniikan käytössä olennaista on yksilön oman ajattelun korostaminen. Metakognitiivisten tietojen ja taitojen kehittäminen on yksi johtavista hyödyistä, joita tietotekniikkaa käytettäessä pyritään edistämään. Oppija pystyy parhaimmassa tapauksessa kyseenalaistamaan omia näkemyksiään, seuraamaan muiden oppijoiden ajattelua ja käymään avointa keskustelua. Erityisen tehokkaaksi on havaittu toisten samanikäisten erilaisten näkökulmien vertaaminen omiin.Haastavaa teknologiapainotteisessa ympäristössä on tieteellisten käsitteiden esittäminen siinä muodossa, että oppijat kokisivat ne mielekkäinä.


title: Etäopiskelu

text: Suomessa tunnetuin kirjekursseja järjestävä instituutio on "Kansanvalistusseuran kirjeopisto". Se on toiminut jo pitkään Kansanvalistusseuran Etäopiston nimellä. Nyt ollaan siirtymäajan kuluessa ilmeisestikin siirtymässä myös lähipäiviä sisältävään opetukseen.


title: Suurlähettiläät

text: Suurlähettiläät on suomalainen pop-yhtye, joka tuli suosituksi debyyttialbumillaan "Omituisten otusten kerho" vuonna 1991. Koko mittavan uran suurin hitti on ”Elokuun 11.”. Tämän lisäksi soittolistojen kärjestä ovat löytyneet ”Pitääxunaina?”, ”Maailman laidalla”, ”Kun tänään lähden”, ”Kuka pysäyttäisi kellot”, ”Syvää purppuraa”, ”Silta”, ”Mitä miehen tulee olla”, ”Laske valot vaakaan” ja ”Tyhjä taulu”. Neljän albumin jälkeen vuonna 1996 yhtye päätti pitää taukoa jatkuvan keikkailun väsyttämänä ja samana vuonna julkaistiin ”Kokoelmalevy”. Yhtye teki uuden levyn "Valgrid" vuonna 2000 laulaja Jussun kahden soololevyn jälkeen. 2000-luvulla on lisäksi julkaistu levyt "Mitä miehen tulee olla?" (2003), "Parhaat palat" (2004) ja "Tyhjä taulu" (2008). Pääosan yhtyeen tuotannosta sävelsi ja sanoitti Jussu Pöyhönen ja Kari Hurri, yhdessä ja erikseen. Lauluja kirjoitti myös Jay Havanna ja muutaman varhaisen tekstin sanoitti Mika Hannula.


title: Etäopiskelu

text: Suomessa on ollut vuodesta 1991 lähtien mahdollista etäopiskella joko suorittamalla yksittäisiä kursseja tai opintokokonaisuuksia. Kokonaisten ammatillisten tutkintojen tarjoaminen on aloitettu vasta hiljattain. Kemi-Tornion ammattikorkeakoulu aloitti vuonna 2003 täysin virtuaaliset tradenomiopinnot, joissa erikoistutaan verkkosisällön tuotantoon ja tietoturvaanja myös Hämeen ammattikorkeakoulussa alkaa vuonna 2007 virtuaalisesti toteutettava tietojenkäsittelyn tradenomikoulutusohjelma.


title: Hulavanne

text: Hulavanteesta tuli suosittu muotivillitys ympäri maailmaa 1950-luvun lopulla. Sitä alkoi valmistaa vuonna 1958 kalifornialainen yritys nimeltä Wham-O, ja jo vuoden kuluttua siitä oli noin sadan miljoonan kappaleen myynnillä tullut suosittu Pohjois-Amerikan lisäksi Euroopassa, Japanissa ja Lähi-idässä. Suomessakin villityksestä tuli niin suosittu, että Olavi Virta levytti vuonna 1958 siitä kertovat kappaleet ”Lannevannelaulu” (säv. Carl Maduri, san. Saukki) ja ”Hula Hula Hula Hula Hula Hoop” (säv. W. Stone, san. Orvokki Itä), jotka julkaistiin singlelevyn kahden puolen.


title: Stratosphere Las Vegas

text: Kun Stratosphere saatiin valmiiksi vuonna 1996, siitä ei tullutkaan niin suosittu kuin aluksi luultiin, koska se sijaitsee aivan Stripin pohjoispäässä kaukana suosituimmista hotellikasinoista. Hotellin edulliset huonehinnat ja tarjoukset johtivat kasinon kuitenkin lopulta menestykseen. Vaikka moni turisti piti hotellin sijaintia hankalana, monet muut pitivät sitä kuitenkin etuna, koska hotelli sijaitsee yhtä kaukana Stripin suosituimmista kasinoista ja Las Vegasin keskustan alueelta (mm. Fremont Street Experiencen kauppakeskus).


title: Atena (kirjankustantamo)

text: Atena Kustannus Oy on Jyväskylässä 1986 perustettu kustannusyhtiö. Atena julkaisee sekä kaunokirjallisuutta että tietokirjallisuutta. Nimekemäärä on vuosittain 35-40. Yhtiön toimitusjohtajana toimi pitkään yhtiön perustajiin kuuluva Pekka Mäkelä. Vuodesta 2006 yhtiötä on johtanut Ville Rauvola. Suomalaisten kustantajien joukossa Atena Kustannus kuuluu keskisuuriin. Atena sai Kirjakauppasäätiön myöntämän Kirjapöllö-palkinnon vuoden kustantajana 1999. Myös yrityksen julkaisemat kirjat ovat saaneet useita palkintoja.


title: Athanasía Aarniosuo

text:
Aarniosuon töissä toistuva teema on kerronnallisuus. Teokset ovat tyypillisesti värikkäitä kuvasarjoja. Aarniosuo on työskennellyt taideresidensseissä Skotlannissa, Kanadassa, Suomessa, Liettuassa ja Kreikassa. Hän on osallistunut useaan ryhmänäyttelyyn, joita ovat muun muassa MUU ry:n ”Suoraan seinään”, Kappatos-gallerian ”Rooms2010” Ateenassa ja ”9th Lessedra World Art Print Annual 2010” Bulgarian Sofiassa. Aarniosuolla on ollut yksityisnäyttelyitä Suomessa, Kreikassa, Skotlannissa, Kanadassa ja Virossa. Aarniosuo on Suomen Taidegraafikot ry:n jäsen.
Hän on työskennellyt muun muassa Helsingin Designmuseossa, Visuaalisen taiteen keskus Framessa, Galleria Forum Boxissa, HIAP - Helsinki International Artist Programmessa, tuotantoyhtiö Kristallisilmässä ja Perpetuum Mobile ry:ssä koordinaattorina ja muissa tehtävissä.


title: Anita Rubin

text:
Anita Rubin (31. lokakuuta 1952 Helsinki – 2. huhtikuuta 2015 Turku) oli suomalainen tulevaisuudentutkija, jonka erityisalue oli nuorten tulevaisuuskuvat. Hän kuului alan uranuurtajiin Suomessa.
Rubin toimi Tulevaisuuden tutkimuksen seuran pääsihteerinä vuosina 1988–1989 ja oli World Futures Studies Federation:in hallituksen jäsen vuosina 1997–2000 ja myöhemmin vuodesta 2003 lähtien. Hän toimi pääasiallisesti Turun yliopiston Tulevaisuuden tutkimuskeskuksen alaisuudessa. Hänelle myönnettiin työstään esimerkiksi Tulevaisuuden tutkimuksen seuran ensimmäinen Tulevaisuuspalkinto vuonna 1990 sekä Rooman Klubin perustajan Aurelio Peccein mukaan nimetty Aurelio Peccei Prize vuonna 2002. Tämä palkinto myönnetään ihmisille jotka ovat sitoutuneet jättämään jälkipolville paremman maailman.


title: Eila Tiainen

text: Tiainen on Jyväskylän kirkkovaltuuston jäsen ja Säynätsalon alueseurakunnan alueneuvoston jäsen, Atena Kustannus -yhtiön hallituksen jäsen ja Pelastakaa Lapset -yhdistyksen Keski-Suomen alueneuvottelukunnan puheenjohtaja ja liittovaltuuston jäsen.


title: Anna Haaranen

text: Anna Milka Dorothea Haaranen (s. 11. lokakuuta 1962 Harjavalta) on suomalainen näyttelijä, joka on näytellyt teatterissa ja monissa kotimaisissa elokuvissa. Hänet tunnetaan television "Paavo ja Raili" -sarjan Lissuna, joka uskoo ennustuksiin ja lukee ”ajatuksensa” korttien kautta. Haaranen nähtiin 2016 vuonna draamasarjassa "Korpelan kujanjuoksu", jossa hän näyttelee kieroa taloudenhoitaja Anitaa.


title: Anna-Kaisa Hermunen

text: Anna-Kaisa Hermunen, o.s. Hänninen, (s. 17. helmikuuta 1948 Laukaa) on suomalainen toimittaja. Hän on parhaiten tunnettu 1990-luvulla alkuun Kolmoskanavalla, myöhemmin MTV3:lla esitetyn haastatteluohjelman "Hermunen" juontajana. Ohjelmaa esitettiin Kolmosella syksystä 1991 lähtien. Keväällä 2001 MTV3 irtisanoi 30 työntekijää, joukossa Hermunen. Ennen televisiotoimittajan uraansa hän oli Yleisradion ajankohtaistoimituksen toimittaja.


title: Atea

text: Atea on vuonna 1968 alkunsa saanut norjalainen it-infrastruktuuriratkaisujen, -tuotteiden ja -palveluiden kokonaistoimittaja, joka toimii erityisesti Pohjoismaissa ja Baltiassa. Yhtiöllä on palveluksessaan noin 6800 henkeä yhteensä 89 eri toimipisteessä Suomessa, Ruotsissa, Norjassa, Tanskassa, Virossa, Liettuassa ja Latviassa. Atea-konserni on listattu Oslon pörssissä (yhtiötunnus ATEA)m ja sen liikevaihto vuonna 2016 oli noin 3,4 miljardia euroa (31 miljardia Norjan kruunua)


title: Athenis Finlandiae -kulttuuritapahtuma

text: "Athenis Finlandiae" tarkoittaa suomeksi "Suomen Ateenassa". Jyväskylä sai lempinimensä Suomen Ateena jo 1850-luvulla, kun Suomen kansalliskirjailija Elias Lönnrot kirjoitti Jyväskylään Wolmar Schildtille: "Sinä Schildt, joka olet siellä Jyväskylässä, Suomen Ateenassa, tieteen ja taiteen kehdossa." Sanaseppona tunnettu Schildt oli Jyväskylässä juuri keksinyt latinankielestä suomenkieliset sanat "tiede" ja "taide".


title: Anitra Ahtola

text: Anitra Ahtola (s. 21. heinäkuuta 1972) on suomalainen tanssikouluyrittäjä ja vuoden 1996 Miss Suomen 1. perintöprinsessa. Hänellä on oma tanssikoulu "Dance Center Ani", joka on toiminut vuodesta 1999 ja on laajentunut yhdeksi pääkaupunkiseudun suurimmista tanssikouluista. Hänet on valittu Espoossa vuoden yrittäjäksi 2003 ja pääkaupunkiseudun nuoreksi yrittäjäksi 2007.


title: Elina Helkala

text: Elina Helkala (s. 1987) on kuusankoskelaissyntyinen, nykyisin Turussa asuva kuvataiteilija. Hänellä on myös kuva- ja mediataiteen ja muinaistekniikan artesaanin koulutus. Helkalan kuvittamalle ja hänen puolisonsa Ilari Aallon kirjoittamalle tietokirjalle "Matkaopas keskiajan Suomeen" (Atena Kustannus 2015) myönnettiin vuonna 2016 tiedonjulkistamisen valtionpalkinto. Vuonna 2017 pariskunnalta ilmestyi Suomen muinaisjäännöksiä esittelevä tietokirja "".


title: Tv-uutiset

text: Yle Uutiset on Yleisradion televisiossa esitettävien suomenkielisten uutislähetysten nimi. Yleisradio aloitti uutislähetykset televisiossa vuonna 1959 "Kamerakierros"-ohjelmalla. Värilähetykset alkoivat vappuna 1977, aluksi viikonloppuisin. Väriuutisten lähetyspäiviä laajennettiin vähitellen, kunnes enää vain maanantain lähetys oli mustavalkoinen. Maanantaista 14. toukokuuta 1979 lähtien kaikki uutislähetykset on lähetetty värillisinä.


title: Selkokieli

text: "Yle Uutiset selkosuomeksi" on selkokielinen uutislähetys, joka tulee Yle Radio Suomi -kanavalta joka päivä ja Yle TV1 -kanavalta joka arkipäivä. Selkouutisissa kieli on helpompaa ja puhenopeus hitaampi kuin tavallisissa uutisissa. Niissä keskitytään olennaiseen ja esityksen rakenne tukee ymmärtämistä.


title: Alueellinen uutislähetys

text: Alueellinen uutislähetys on Yle Uutisten tuottama alueellinen uutislähetys, jota esittää televisiossa Yle TV1 (aiemmin Yle TV2). Uutiset käsittelevät ainoastaan kyseisten alueiden asioita ja ne lähetetään Uuttamaata lukuun ottamatta nykyisin Tampereen Mediapoliksesta, vuoteen 2015 asti alueiden omista toimituksista. Uutislähetyksen lopussa on alueellinen säätiedotus. Alueelliset uutislähetykset aloitettiin 6. tammikuuta 2000 kolmella alueella, jotka olivat Lounais-Suomi, Keski-Suomi ja Pohjois-Suomi. Uudenmaan ja Hämeen alueuutiset lähetettiin ensimmäistä kertaa 31. maaliskuuta 2003. Itä-Suomen uutisten ensimmäinen lähetys oli 3. marraskuuta 2003, ja vuonna 2004 alueuutiset laajenivat lopuille alueille eli Kaakkois-Suomeen sekä Pohjanmaalle. Niillä alueilla, joilla ei vielä ollut omaa alueuutislähetystä vuosina 2000–2004, esitettiin kaikkien muiden alueiden lähetykset vuoropäivinä yksi kerrallaan.


title: Yle Uutiset selkosuomeksi

text: Yle Uutiset selkosuomeksi (aik. "Selkouutiset") on Yleisradion uutislähetys, joka toimitetaan selkokielellä eli helposti ymmärrettävällä suomen kielellä. Selkouutisissa puhenopeus on selvästi hitaampi kuin yleiskielisissä uutisissa. Ne on suunnattu suomen kielen opiskelijoille, maahanmuuttajille, koululaisille, ikäihmisille ja kaikille, jotka tarvitsevat selkeää tiedonvälitystä.


title: Yle TV1

text: Viiden minuutin mittaisia uutissähkelähetyksiä esitetään kello 15.00 ja 17.00. Yle Uutiset selkosuomeksi klo 15.05, saamenkieliset uutiset klo 16.45 (Ođđasat), venäjänkieliset uutiset Klo 16.50 (Novosti Yle) ja Yle Uutiset viittomakielellä klo 16.55. Alueellinen uutislähetys on vuorossa klo 17.06 ja 18.21 (sekä illan viimeisen uutislähetyksen jälkeen esitettävä koostelähetys "Uutis-Suomi" "- Kiinnostavat poiminnat päivän alueuutisista"). Torstaisin Ođđasat, Novosti Yle ja Yle Uutiset viittomakielellä esitetään tuntia aikaisemmin alkaen klo 15.45 eduskunnan kyselytunnin takia Yle TV1:n joka ilta kello 20.30 esitettävä pääuutislähetys on Suomen katsotuin uutislähetys ja kerää kanavalle päivittäin peräti miljoona katsojaa. Uutisten myöhäislähetyksen alkamisaika riippuu muusta ohjelmistosta.


title: Yle Uutiset viittomakielellä

text: Yle Uutiset viittomakielellä (aikaisemmalta nimeltään "Viittomakieliset uutiset") on Yle TV1-kanavalla päivittäin esitettävä viisi minuuttia kestävä uutislähetys. Ensimmäisen kerran viittomakielisiä uutisia lähetettiin vuonna 1994. Aluksi lähetyksen tuotti TV1:n A-ryhmä / Arkiohjelmat ja tapahtumat ja vuodesta 2000 lähtien YLE24 / Yle Uutiset -yksikkö.


title: Propagandamalli

text: Tuote koostuu varakkaista lukijoista – jotka koostuvat väestön osasta jotka ovat koulutettuja ja osallistuvat päätöksentekoon – jotka ostavat sanomalehden vaikka itse sanomalehden asiakaskunta sisältää yrityksiä, jotka maksavat mainostaakseen tuotteitaansa. Tämän suodattimen mukaan uutiset ovat ”täytettä”, jotta etuoikeutetut lukijat saadaan näkemään mainokset, jotka muodostavat sisällön. Täten uutiset ottavat minkä tahansa muodon, joka parhaiten edistää koulutettujen päättäjien houkuttelua. Mainostajat haluavat yleisesti välttää juttuja, jotka ovat ”vakavan monimutkaisia” ja ”häiritsevän ristiriitaisia”, koska tämä häiritsee heidän ”ostomieltä”. Mainostajat etsivät tv-ohjelmia, sanomalehtiä, elokuvia ja muita joukkotiedotusvälineitä, jotka ovat ”kevyen viihdyttäviä” ja siten sopivia ostomieleen, eli sanoman levityksen myymiseen. Jutut jotka ovat ristiriidassa mainostajien ostomielen kanssa marginalisoi ja poissulkee juttuja ja informaatiota, jotka esittävät tietoa maailmasta, joka törmää mainostajien intressien kanssa.


title: Sanomalehti

text: Sanomalehti on päivittäin tai monta kertaa viikossa ilmestyvä iso, tavallisesti monisivuinen painate, joka välittää ajankohtaista uutistietoa ja sisältää tavallisesti myös ilmoituksia, viihdettä, mainoksia ja muuta vastaavaa. Sanomalehdet ovat levikkinsä kannalta valtakunnallisia, maakunnallisia tai paikallisia lehtiä, ilmestymisajankohtansa kannalta aamu-, (ilta)päivä-, ilta- tai sunnuntailehtiä ja poliittisen sidonnaisuutensa kannalta puoluelehtiä tai riippumattomia (puolueettomia) lehtiä. Nykyisin sanomalehti käsittää paperilehden lisäksi internetissä julkaistavan näköislehden (digilehti), lehden verkkosivuilla julkaistavat uutiset ja muun aineiston sekä matkapuhelimilla käytettävät mobiilipalvelut.


title: Yle Ođđasat

text: Yle Ođđasat (’Yle Uutiset’) on Yleisradion oma saamenkielinen uutislähetys, joka keskittyy Suomessa asuvien saamelaisten asioihin ja suomalaisen yhteiskunnan ilmiöihin. Lähetys tuotetaan Ylen saamenkielisessä toimituksessa Inarissa, ja se esitetään Yle TV1 -kanavalla arki-iltapäivisin. Ohjelma näkyy koko maassa, ja sitä voi katsoa myös Yle Areenassa. Uutiset tekstitetään suomeksi.


title: Kansainvälinen suvaitsevaisuuden päivä

text: - Ihmisoikeuksien kunnioittamisen periaatteen mukaisesti suvaitsevaisuuden osoittaminen ei merkitse yhteiskunnallisen epäoikeudenmukaisuuden sietämistä eikä omasta vakaumuksesta luopumista eikä sen heikentämistä. Se merkitsee, että ihminen saa vapaasti pitää kiinni vakaumuksestaan ja hyväksyy sen, että toiset pitävät kiinni omastaan. Se merkitsee sen tosiasian hyväksymistä, että ihmisillä, jotka ovat luonnostaan erilaisia ulkomuotonsa, asemansa, puhetapansa, käyttäytymismuotojensa ja arvojensa puolesta, on oikeus elää rauhassa ja olla sellaisia kuin ovat. Se merkitsee myös, ettei kukaan saa väkisin tyrkyttää näkemyksiään toisille.


title: Ghostbusters: The Video Game

text:
Ghostbusters: The Video Game on vuonna 2009 julkaistu peli, joka perustuu 1980-luvun "Haamujengi"-elokuvaan. Se ilmestyi Pohjois-Amerikassa 16. kesäkuuta ja Suomessa 19. kesäkuuta. Pelin alustana ovat PC, Nintendo DS, PlayStation 2, PlayStation 3, PSP, Wii ja Xbox 360. PC-, PlayStation 3- ja Xbox 360 -versioiden kehittäjänä on Terminal Reality, PlayStation 2-, PSP- ja Wii-versioiden kehittäjänä on Red Fly Studio ja Nintendo DS -version Zen Studios. Pelin julkaisee Atari. Käsikirjoittajina toimivat Dan Aykroyd ja Harold Ramis.
Peli sijoittuu vuoteen 1991 ja New Yorkiin, Haamujengin kotikaupunkiin. Pelaajan tavoitteena on liittyä maineikkaan Haamujengin jäseneksi ja napata mahdollisimman monta haamua ja kerätä rahaa.
Pelin ikäraja on Playstation 3:lle 12+, mutta Playstation 2:lle 7+. PS2:n pelin ikärajaan vaikuttaa se, että hahmot ovat lähinnä näyttelijöiden karikatyyrejä.


title: Ray Parker Jr.

text: Ray Parker Jr. (s. 1. toukokuuta 1954 Detroit) on yhdysvaltalainen muusikko, jonka tunnetuin kappale on "Haamujengi"-elokuvan tunnusmusiikki "Ghostbusters". Pian kappaleen ilmestymisen jälkeen Parker sai plagiointisyytteen Huey Lewis and the News -yhtyeeltä. Kappale sai todella suurta suosiota ja on kuultu monissa elokuvissa ja televisiosarjoissa.


title: Hamheung

text: Hamheung on tunnettu teollisuuskaupunkina ja erityisesti kemianteollisuudesta. Hungnam lannoitekompleksi ja 8. helmikuuta vinylonkompleksi kuuluvat Pohjois-Korean tärkeimpiin alan yrityksiin. Kemianteollisuuden lisäksi kaupungissa on esimerkiksi kone-, metalli- ja tekstiiliteollisuutta. Hamheungin teollisuus on kärsinyt etenkin 1980-luvun jälkeen, jolloin viennin määrä Kiinaan ja Venäjälle romahti.


title: Pailĭn

text: Alue on tunnettu aiemmin rikkaista jalokiviesiintymistään (rubiini, safiiri), jotka ovat ehtymässä , ja punakhmerien perinteisenä tukialueena ja liikkeen vallasta syöstyjen johtajien turvapaikkana Punakhmerien johtajat, kuten Ieng Sary, pitivät Pailĭnista kiinni viimeiseen asti, koska se turvasi heidän taloutensa .


title: Haamujengi

text:
Lisäksi ympäristöministeriön virkaintoinen työntekijä sulkee Haamujengin laitteet ja tulee samalla vapauttaneeksi kaikki siihen mennessä vangitut aaveet, joka aiheuttaa kaaoksen kaupungilla ja Haamujengi päätyy putkaan. Sieltä heidät kuitenkin vapautetaan taistelemaan Gozeria ja jättimäistä vaahtokarkkimiestä (Marshmallow Man) vastaan.
"Video-oppaassa" vuodelta 1994 "Haamujengi" sai täydet viisi tähteä.


title: Hieivuori

text: Hieivuori tunnetaan erityisesti Enryaku-jin buddhalaisesta temppelistä, Tendai-lahkon päätemppelistä, jonka Saichō perusti vuonna 788. Se on otettu Unescon maailmanperintöluetteloon ja se on historiansa aikana ollut yksi maan merkittävimmistä luostareista, jossa monet Japanin buddhalaisuuden keskeiset munkit ovat opiskelleet. Huippukautenaan Enryaku-ji käsitti jopa 3 000 alatemppeliä ja sillä oli voimakas soturimunkkien armeija. Oda Nobunaga hyökkäsikin temppeliin vuonna 1571 tuhoten valtaosan sen rakennuksista ja asukkaista, minkä vuoksi nykyiset rakennukset ovat Edo-kauden alkupuolelta. Nykyisin temppeliin kuuluu yli sata rakennusta, jotka jakautuvat kolmelle alueelle vanhan ikimetsän keskellä.


title: Ghostbusters II

text: Haamujengin liiketoimet eivät suju enää yhtä mallikkaasti, joten he joutuvat ansaitsemaan elantonsa muilla tavoilla, esimerkiksi viihdyttäjinä lastenkutsuilla tai heikkotasoisen keskusteluohjelman juontajina. Pian Danan (Weaver) vauva on kuolla oudossa onnettomuudessa, ja Haamujengi ryhtyy tutkimaan tapausta. Pian selviää, että muinainen karpatialainen hallitsija, Vigo von Homburg Deutschendorf on uudelleensyntymässä. Pian New Yorkin viemäreistä löytyy vihaa liman muodossa. Titanicin saapuessa satamaan oudot tapahtumasarjat ovat huipussaan, mutta niin on Haamujengikin.


title: Anhui

text: Anhui on historiallisesti ollut tärkeä kiinalaisen kulttuurin keskus. Maakuntaa halkovan Huaijoen varrella ovat syntyneet tunnetut filosofit kuten taolaisuuden perustajana pidetty Laozi, sekä Zhuangzi ja Guan Zhong. Maakunta on tunnettu myös kalligrafiasta. Xuanchengin kaupungissa on tuotettu xuan- eli riisipaperia, joka valmistetaan nimestään huolimatta kaarnasta. Huizhoussa on tuotettu puolestaan hui-mustetta. Etelä-Anhuin muinaiset kylät Xidi ja Hongcun kuuluvat maailmanperintöluetteloon.


title: Hamheung

text: Hamheungia pidetään korealaisen Joseon-dynastian kotikaupunkina. Joseon-dynastian perustanut Yi Seong-gye vietti nuoruutensa kaupungissa ja palasi kotiseuduilleen menetettyään valtaistuimensa pojalleen vuonna 1398. Hn rakennutti myös Hamheungin kuninkaallisen huvilan paikalle, jolla hänen esi-isiensä talo sijaitsi. Kaupunki säilyi kuitenkin varsin pitkään pienenä kalastajakylänä. 1800-luvun lopulla Hamheungissa oli arviolta 10 000 asukasta. Teollisuuskaupunki Hamheungista kehittyi Japanin miehitysaikana Koreassa. Alueen teki teollisuudelle sopivaksi lähistön jokien vesivoima ja alueen luonnonvarat. Vuonna 1931 valmistunut Noguchin lannoitetehdasta kuvailtiin vielä 1940-lvun alussa maailman suurimmaksi. Kaupunkikuva muuttui olennaisesti japanilaisten rakentaessa uusia kaupunginosia asfaltoituine suorine teineen ja monikerroksisin taloineen kaupungin asukkaiden määrän samalla kymmenkertaistuessa. Monet kaupungin uusista asukkaista olivat japanilaisia siirtolaisia. Korealaiset elivät kaupungin eteläosassa.


title: Marugame

text: Marugame kehittyi satamakaupunkina, Kotohiran pyhäkölle suuntaavien pyhiinvaeltajien kauttakulkupaikkana ja 1600-luvulta lähtien linnanaluskaupunkina. Marugamen linna on kuuluisa kivimuureistaan, jotka ovat Japanin korkeimmat. Kaupunkioikeudet Japanin nykyisen kuntalaitoksen puitteissa Marugame sai vuonna 1899. Vuonna 2005 sen hallinto järjestettiin uudelleen ja se laajeni huomattavasti, kun siihen liitettiin Ayautan ja Hanzanin kauppalat. Marugame tunnetaan viuhkojen ("uchiwa") valmistuksesta; perinne yltää Edo-kauden alkupuolelle saakka, ja nykyään noin 90 prosenttia Japanin viuhkoista valmistetaan Marugamessa. Kaupungin nähtävyyksiin kuuluvat esimerkiksi Marugamen Gen’ichirō Inokuman nykytaiteen museo eli MIMOCA ja Nakazu-banshōenin japanilainen puutarha. Marugamea palvelee JR Shikokun Yosan-linja.


title: Alaska

text: Alaska sijaitsee Pohjois-Amerikan luoteisimmassa osassa, suurimmaksi osaksi 60. ja 70. pohjoisen leveyspiirin välillä. Sitä rajoittavat etelässä Tyynenmeren Alaskanlahti, lännessä Beringinmeri ja Beringinsalmi sekä pohjoisessa Pohjoiseen jäämereen kuuluvat Tšuktšimeri ja Beaufortinmeri. Idässä Alaskan ja Kanadan välinen raja kulkee yli tuhat kilometriä aivan suoraan 141. läntistä pituuspiiriä pitkin, mutta Tyynenmeren rannikolla Alaskaan kuuluu myös pitkä ja kapea maakaistale, joka ulottuu huomattavasti mainittua pituuspiiriä idemmäksi ja samalla muuta Alaskaa etelämmäksi.


title: Alaska

text: Alaska on Yhdysvaltain pohjoisin ja pinta-alaltaan suurin osavaltio. Alaskassa on 736 732 asukasta alueella, jonka pinta-ala on melkein 2,5 kertaa niin suuri kuin toiseksi suurimman osavaltion Texasin. Osavaltio on eksklaavi eli erillään muusta Yhdysvalloista sijaiten luoteisessa Pohjois-Amerikassa. Maaraja sillä on idässä Kanadan kanssa. Alaskan pääkaupunki on Juneau ja väkiluvultaan suurin kaupunki Anchorage. Osavaltiossa on suuret luonnonvarat, muun muassa öljyä, kultaa ja kuparia.


title: Yhdysvaltain maantiede

text: Havaiji sijaitsee noin 4 800 kilometriä länteen Yhdysvaltain länsirannikosta. Se on muodostunut saariryhmästä, jonka suurimmat saaret ovat Oahu, Maui, Lanai, Kauaia ja Havaiji. Saaria hallitsevat tulivuoret ja niitä ympäröivät koralliriutat. Alaskan puolestaan erottaa muusta Yhdysvalloista Kanada. Alaska on pääosin vuoristoaluetta, jota jäätiköt ovat muovanneet. Alaskassa virtaa myös joitakin jokia, kuten Yukon, jotka muodostavat tasankoalueita.


title: Montague Island

text: Montague Island on Alaskanlahdessa sijaitseva saari. Se kuuluu Yhdysvaltojen Alaskan osavaltioon ja sijaitsee Prinssi Williamin salmen eteläpuolella ollen yksi sen Alaskanlahdesta erottavista saarista. Saaren pinta-ala on 790,88 neliökilometriä ja se on Yhdysvaltojen 26. suurin saari. Saarella ei ole vakituista asutusta ja sen korkein kohta on noin 200 metriä merenpinnasta.


title: Saint Matthew Island

text: Saint Matthew Island on syrjäinen asumaton kalliosaari Beringinmeressä Alaskassa 295 kilometriä länsiluoteeseen Nunivakin saaresta. Saaren pinta-ala on 357 neliökilometriä, joka tekee siitä Yhdysvaltain 43. suurimman saaren. Saaren eteläkärjessä on 300 metriin merenpinnan yläpuolelle kohoava jyrkkä kallioseinämä, nimeltään "Cape Upright". Saaren pohjoispään Glory of Russia -niemellä on suunnilleen samoihin korkeuksiin kohoavaa maastoa ja saaren korkein kohta, 450 metriä merenpinnan yläpuolella, sijaitsee hieman etelään saaren keskikohdasta.


title: Mekoryuk

text: Mekoryuk on kaupunki Shoal Bayn suulla Nunivaksaaren pohjoisrannalla läntisessä Alaskassa. Saari sijaitsee Beringinmeressä 48 kilometrin päässä rannikolta. Vuoden väestönlaskennassa kaupungin asukasluku oli 210, ja asukkaista 90,48 prosenttia kuului Amerikan alkuperäiskansoihin. Kaupungissa toimii liittovaltion tunnustama heimoyhteisö Native Village of Mekoryuk. Asukkaat ovat Keski-Alaskan jupik-eskimoita. Heimoa kutsutaan nimellä cup'ig.


title: Kordillieerien jääkäytävä

text: Viimeistään tällöin Beringinsalmen maasilta oli kadonnut. Alaskan nuoremman dryaskauden kärkilöydöt olivat keihäsmäisiä tasankojen Angosturan, Agate Basinin ja Plainviewin tyyppisiä, joiden katsotaan yleensä liittyvän biisonin metsästykseen. Keihäsmäiset kivikeihäänkärjet liittyivät ns. Mesan kompleksiin, johon liittyviä löytöjä on tehty lähinnä koillis-Alaskasta mm. Brooksin vuorilta, mutta myös Keski- ja lounais-Alaskasta. Alaskan jääkäytävän tähän perinteeseen liittyvä löytöpaikka on Charlie Lake, ja keihäsmäisiä kärkiä on löydetty myös koillis-Alaskan Engigstciakista. Alaskan varhainen kivikauden kulttuuri oli pohjannut enemmän hirven metsästykseen.


title: Saint Matthew Island

text: Saaren luoteispuolella sijaitsee pieni saari, nimeltään "Hall Island". Saaret erottaa toisistaan noin viisi kilometriä leveä salmi, nimeltään "Sarichef Strait". 15 kilometriä etelään pääsaarelta sijaitsee pieni kivisaari, nimeltään "Pinnacle Rock". Saaret kuuluvat osana Alaska Maritime National Wildlife Refuge–luonnosuojelualueeseen. Yhdysvaltain laivasto ylläpiti saarella miehitettyä Loran–asemaa 1940-luvulla.


title: Kenain niemimaa

text: Noin 190 kilometrin pituiset Kenaivuoret kulkevat pitkin niemimaan kaakkoisosaa Alaskanlahden rannalla. Niemimaan suurimmat järvet ovat Skilak Lake ja Tustumena Lake. Urheilukalastus lohikannoistaan tunnetulla Kenaijoella on lisääntynyt viime vuosikymmenien aikana hurjasti, ja joki onkin nykyään osavaltion suosituin urheilukalastuspaikka. Muita tärkeitä jokia ovat Russian River, Kasilof River ja Anchor River. Kenain niemimaan tärkeimpiä kaupunkeja ovat Seward, Soldotna, Kenai ja Homer. Alaskan osavaltion suurin kaupunki Anchorage sijaitsee noin 25 kilometriä niemimaasta pohjoiseen.


title: Alaska

text: Alaskan ilmastoon vaikuttaa sen sijainti pohjoisessa. Se ulottuu leveyspiiriltä 51 N leveyspiirille 71 N. Napapiirin pohjoispuolella on talvisin kaamos, kesäisin paistaa kesäyön aurinko. Osavaltiolla on rantaviivaa 10 700 km, ja meri lisää kosteutta ja pienentää lämpötilan vaihteluita. Sisämaassa vallitsee äärevä mannerilmasto. Myös korkeuserot vaikuttavat lämpötilaoloihin. Kylmintä on talvella sisämaan alavilla alueilla kuten Yukonin tasangolla ja Tananan laaksossa.


title: Hemolyysi

text: Hemolyysi tarkoittaa punasolujen hajoamista. Syynä hemolyysiin voi olla esimerkiksi epäonnistunut verensiirto, ja seurauksena voi olla hemolyyttinen anemia. Verensiirron jälkeen hemolyysi voi olla joko äkillinen tai viivästynyt. Äkillinen hemolyysi verensiirrossa voi johtua joko vääräntyyppisestä verestä, esimerkiksi jos potilaan veriryhmä on O RhD positiivinen, mutta hän saa A RhD positiivista verta. ABO-veriryhmän suhteen väärästä verensiirrosta voi aiheutua jopa kuolemaan johtava hemolyyttinen reaktio.


title: Keltaisuus

text: Jos punasolujen hajoaminen eli hemolyysi nopeutuu, elimistöön vapautuu enemmän bilirubiinia. Hemolyysin kiihtymisen voi aiheuttaa trooppisissa maissa malaria, ja tietyt perinnölliset sairaudet, kuten sirppisoluanemia tai glukoosi-6-fosfaatti-dehydrogenaasin puutos. Toisaalta keltaisuuden voivat myös aiheuttaa perinnölliset bilirubiiniaineenvaihdunnan häiriöt, kuten Gilbertin oireyhtymä, Crigler–Najjarin oireyhtymä, Dubin–Johnsonin oireyhtymä ja Rotorin oireyhtymä.


title: Selkäkipu

text:
Työergonomialla on suuri merkitys ennaltaehkäisyn kannalta. Ylipaino ja liikkumattomuus altistavat selkäkivuille. Etenkin liikkumattomuus kuten istuessa on tutkimuksien mukaan terveydelle haitallista.
Nykyiset suositukset toimistotuoleista ovat ristiriidassa tutkimustuloksien kanssa. Vuonna 2006 valmistuneen kanadalais-skottilaisen tutkimuksen lopputulos viittaa siihen, että nykyään viranomaisten ja monen lääketieteen edustajan suositeltu 90 asteen kulma selän ja reisien välillä kuormittaa välilevyjä haitallisella tavalla. Välilevyjen kannalta haitattomin kulma lanteessa on tutkimuksen mukaan 135 astetta tai suurempi.
Eurooppalainen toimistotuolien standardi EN 1335 osat 1–3 edellyttää, että tuolissa istuvan henkilön lantiokulma on 90 astetta. Standardissa ei mainita tutkimuksia, joissa suositeltu kulma on todettu istujan terveydelle haitattomaksi.


title: Jeddi Hasan

text: Hasan halusi tuoda lääketieteeseen yhteiskunnallisen näkökulman, jossa huomioitaisiin myös sosiaalisten olojen vaikutus ihmisten terveyteen. Hänen johdollaan joukko Jyväskylän yliopiston tutkijoita toteutti 1970-luvun alussa uraauurtavan METELI-tutkimuksen, jossa tutkittiin poikkitieteellisesti Valmetin kolmen Jyväskylässä sijainneen metallitehtaan työntekijöiden terveyttä ja hyvinvointia sekä niihin vaikuttaneita tekijöitä kuten työoloja ja koulutusta. Tutkimuksessa oli mukana lääkäreitä, psykologeja, kasvatustieteilijöitä ja sosiologeja. Pyrkimyksenä oli osoittaa, että yhteiskuntaluokka vaikutti ihmisten keskimääräiseen terveyteen ja elinaikaan. Tieteellisistä ansioistaan huolimatta METELI-tutkimus joutui poliittisen debatin kohteeksi, koska Hasan ja eräät muut siinä mukana olleet tunnettiin kansandemokraatteina.


title: Hygienia

text: Hygienia tarkoittaa terveyden edistämistä ja säilyttämistä (terveysoppi). Erityisesti se huolehtii ympäristön terveellisyydestä niin, että siinä ei kohdata tautia aiheuttavia mikrobeja, vaarallisia kemikaaleja, säteilyä tai muita sairauksia aiheuttavia tekijöitä. Laajasti ymmärrettynä se voi sisältää myös terveelliset elintavat kuten hyvän ravitsemuksen, viihtyisän sisä- ja muun elinympäristön ja jopa hyvän sosiaalisen ympäristön. Hygienian osa-alueita ovat mm. henkilökohtainen hygienia, elintarvikehygienia, vesihygienia ja työhygienia. Ympäristöhygienian koulutusala kouluttaa alan asiantuntijoita.


title: Työhyvinvointi

text:
Terveyden ja hyvinvoinnin näkökulmasta keskeistä on ihmisen toiminta erilaisissa ympäristöissä ja henkilökohtainen terveys kokonaisuutena . Terveyden merkityksen arvioinnissa työpaikan työterveyshuolto on tärkeä kumppani. Työterveyshuoltolakia sovelletaan työpaikoilla, joilla sovelletaan työturvallisuulakia. Yrittäjien ja muiden omaa työtään tekevien työterveyshuollon järjestämisessä noudatetaan soveltuvin osin, mitä työterveyshuoltolaissa säädetään.
Työhyvinvoinnin tavoitteena ovat esimerkiksi työpaikan laadukas ja tuottava toiminta sekä työtä tekevien ihmisten hyvä terveys ja työkyky sekä kyky toimia yhteistyössä erilaisten ihmisten kanssa niin työssä kuin vapaa-ajalla. Työhyvinvoinnin tavoitteita asetetaan eri näkökulmista riippuen organisaatiosta, kohderyhmistä tai esimerkiksi työhyvinvointiin liittyvistä tutkimusasetelmista. Työhyvinvoinnin tavoitteena voi olla työn sujuvuuden parantaminen esimerkiksi teknologiaa kehittämällä. Näissä tapauksissa toimenpiteenä on usein työstä terveydelle aiheutuvien haittojen poistaminen tai vähentäminen teknisin keinoin. Työhyvinvoinnin tavoitteena voi olla ihmisen psyykkisen ja sosiaalisen työkyvyn vahvistaminen.Näissä hankkeissa panostetaan esimerkiksi ihmisten väliseen vuorovaikutukseen, johtamiseen tai osaamisen kehittämiseen. Työhyvinvointia edistetään myös fyysistä työkykyä kohentamalla. Pohjana työhyvinvoinnille on ihmisen henkilökohtainen hyvinvointi, joka rakentuu fyysisen, psyykkisen ja sosiaalisen kunnon yhdistelmästä.


title: Terveyserot

text: Terveyserojen tutkijana ansioitunut Michael Marmot on korostanut useiden muiden tutkijoiden kanssa psykososiaalisten tekijöiden merkitystä terveyserojen synnyssä. Marmot on määritellyt psykosoiaaliset tekijät psyykkisiksi tekijöiksi, joihin sosiaalinen ympäristö vaikuttaa. Esimerkiksi työolosuhteet joita luonnehtii ponnistusten ja palkkioiden välinen epäsuhta voivat vaikuttaa terveyteen kroonistuneen stressin kautta. Myös esimerkiksi epävarmuus toimeentulosta tai työpaikan varmuudesta ovat hyviä esimerkkejä psykososiaalisista tekijöistä sosioekonomisen aseman ja terveyden välillä. Jatkuva huoli toimeentulosta voi esimerkiksi kroonisesti kohonneiden stressihormonitasojen myötä altistaa sairauksille ja huonolle terveydelle. Kroonisen stressin tiedetään olevan yhteydessä useisiin sairauksiin.


title: Ympäristöterveys

text: Ympäristön merkitys terveydelle on hyvin erilainen eri maissa. Kehitysmaissa ylivoimaisesti tärkein tekijä on yleinen hygienia, eli puhtaan juomaveden ja ravinnon saanti ja henkilökohtainen hygienia. Näiden heikko taso selittää valtaosan mm. suuresta lapsikuolleisuudesta. Tosin monissa kehitysmaidenkin suurkaupungeissa ilman laatu voi olla sellainen, että siitä aiheutuu lähes yhtä merkittävää terveyden uhkaa. Joissakin olosuhteissa myös sisäilman laatu voi olla keskeinen. Eräissä Kiinan provinsseissa, joissa ei ole käytössä savupiippuja, keittiön savuisen ilman on osoitettu aiheuttavan tupakoimattomille perheenemännille suunnilleen yhtä suuren keuhkosyöpäriskin kuin kova tupakanpoltto aiheuttaa länsimaissa miehille.


title: Ari Haukkala

text: Ari Haukkala on tehnyt tutkimusta terveyteen ja hyvinvointiin liittyvistä psykososiaalisista tekijöistä (esim. kyynisyys, masentuneisuus) ja niiden yhteyksistä sosioekonomisten ryhmien eroihin terveydessä. Haukkala on suunnitellut teoriaperusteisia interventioita terveyskäyttäytymisen kuten tupakoinnin, ravitsemuksen ja liikunnan muuttamiseksi sekä tutkinut niiden vaikuttavuutta. Myös se, miten ihminen tulkitsee ja ymmärtää geeniperimäänsä liittyvää tietoa, ja toisaalta miten genomitietoa hyödynnetään terveydenhuollossa, lukeutuu Haukkalan keskeisiin tutkimuskohteisiin.


title: Neulonta

text: Neulomisen positiivisia terveysvaikutuksia on tutkittu. Jotkut tutkijat vertaavat sitä tietoisuustaitoon (mindfulness). Neulomisen ja virkkaamisen on todettu vähentävän stressiä, kipuja ja masennusta. Neulominen on hyvää "katkaisuhoitoa" myös ihmisille, jotka elävät infotulvan ja jatkuvan kiireen keskellä. Neulominen opettaa kärsivällisyyttä ja pitkäjännitteisyyttä, edistää oppimista, lisää keskittymiskykyä, parantaa muistia ja kehittää motorisia taitoja. Neulomiesta hyötyvät erityisesti kinesteettisen oppimistyylin oppijat, joiden oppimista liike helpottaa.


title: Bylina

text: Bylinoissa käytetään useita kerron muotoja. Kalevalaiselle runoudelle tyypillistä "säekertoa" käytetään melko usein, samoin ns. "luettelokertoa", jossa sama sisältö tai rakenne kertautuu useassa peräkkäisessä säkeessä muodostaen säeryhmän. Usein tämä säeryhmä toistuu bylinassa muutaman kerran. Luettelokertoa voidaan käyttää esimerkiksi jotakin paikkaa kuvatessa siten, että kussakin säkeessä siirrytään suuresta mitasta pienempään, ylimalkaisesta sijainnista tarkempaan. Yleisiä ovat myös "puolisäkeenkerto", jossa säe koostuu kahdesta symmetrisestä puoliskosta, ja "peräkkäiskerto", jossa säkeen loppu toistuu seuraavan säkeen alussa. Peräkkäiskertoa voidaan vielä käyttää luettelomaisesti useassa säkeessä peräjälkeen. "Rinnakkaiskerrossa" usealla peräkkäisellä säkeellä on sama alkuosa. Venäläiselle runoudelle tyypillinen on vielä ns. "kielteiskerto", jossa tapahtuman tärkeyttä korostetaan lisäämällä sen eteen negaatio (ei käynyt noin - vaan kävi näin). Laulaja käyttää kertoa esimerkiksi vaihdellakseen tapahtumien etenemisen nopeutta ja korostaakseen näin runon huippukohtia. Kerron lisäksi bylinoille hyvin tyypillinen tehokeino on kertaus eli samojen säkeiden toistuminen identtisinä tai miltei identtisinä useaan otteeseen.


title: Säe

text: Runosäkeessä on tavallisesti yksi lause tai itsenäinen ajatuksellinen ilmaisu. Runosäkeet voivat muodostaa ketjussa loogisesti etenevän ilmaisun tai ne voivat olla itsenäisiä. Perinteisessä runoudessa säkeet noudattavat yleensä jotain runomittaa ja koostuvat runojaloista (tai metroneista).


title: Säkeistö

text: Säkeistö on runon tai sävellyksen osa, joka koostuu useasta säkeestä. Säkeistössä on useimmiten keskenään sama sävel sekä sama rytmi, lukuun ottamatta proosarunoja. Säkeistössä voi olla kertosäkeitä, jotka kerrataan toisen kerran ennen eteenpäin jatkamista.


title: Maamme

text: Runebergin ”Vårt land” -runossa on yksitoista säkeistöä, joista jokaisessa on kuusi jambisäettä ja niiden tavumäärä on 4, 3, 4, 4, 4 ja 3. Runo siis poikkeaa jambisäkeistöjen tavallisesta neljäsäkeisestä muodosta, jossa säkeiden tavumäärä on 4, 3, 4 ja 3. Tämä runomitta on ollut haasteellinen suomentajille. Runon 66 säkeestä 57 alkaa ja loppuu yksitavuiseen sanaan, joita ruotsin kielessä on paljon mutta suomessa vähän, ja joissain säkeissä on pelkästään yksitavuisia sanoja. Runon yleisenä teemana on köyhän ja karun mutta luonnonkauniin synnyinmaan ylistys. Olennaista runossa on, että se ei suoranaisesti kerro, mistä maasta on kysymys. Runo alkaa sanoilla ”Vårt land, vårt land, vårt fosterland”, joka suoraan käännettynä olisi ”Maamme, maamme, synnyinmaamme”.


title: Kerto

text: Kerto eli toisinto on runoudessa jotain tiettyä asiaa koskevan ilmaisun toistaminen eri sanoilla. Kerto voi kertoa asiasta myös eri näkökulmasta tai jopa asian vastakohdan. Kertoa käytetään varsinkin kalevalamittaisessa runoudessa, jossa se on tärkeä tehokeino. Kalevalamittaisessa runoudessa kerto koskee peräkkäisiä säkeitä siten, että yksi säe on toisen toisinto. Esimerkiksi


title: Kalevalamitta

text: Säkeen ensimmäinen runojalka on muodoltaan muita vapaampi. Sen ei tarvitse noudattaa pääsääntöä. Siinä voi myös olla kolme tai poikkeuksellisesti jopa neljä tavua. Jos ensimmäisessä runojalassa on enemmän kuin kaksi tavua, niiden olisi kuitenkin hyvä olla mahdollisimman kevyitä, mieluiten pääosin lyhyitä tavuja.


title: Runomitta

text: Poljennollinen runomitta perustuu runojalan sisältämien "nousujen" ja "laskujen" suhteeseen sekä runojalkojen määrään yhdessä säkeessä. Kielestä riippuen nousuja ja laskuja edustavat painolliset ja painottomat tavut tai pitkät ja lyhyet tavut tai molemmat. Runojaloilla tarkoitetaan nousujen ja laskujen säännöllisiä yhdistelmiä, ja ne sisältävät tavallisesti yhden nousun ja yhden tai kaksi laskua. Erilaisten tavujen vaihtelusta syntyy runomitan rytmi, poljento. Poljennollisissa runomitoissa on yleensä 4–8 runojalkaa säkeessä, jonka mukaan niitä kutsutaan kreikkalaisin lukusanoin tetra-, penta-, heksa-, hepta- tai oktametreiksi.


title: Kalevalamitta

text:
Säettä, jossa ainakin yksi runojalka on murrettu eli pääpainollinen tavu on runojalan laskussa, sanotaan "murtosäkeeksi" (vanhempi nimitys murrelmasäe): laski / laulel/len ve/siä - selväl/lä me/ren se/lällä. Kalevalassa on lähes 300 sellaista murtosäettä, joissa sanojen kolmekin alkutavua joutuvat koronpoljennan kohteeksi: ja kai/ken e/lon vä/hyyttä - ei tääl/lä si/nun si/joa - ei ol/lut ve/no ko/toinen.
Hyvässä kalevalamittaisessa runossa tasa- ja murtosäkeitä on suunnilleen yhtä paljon.


title: Koulukiusaaminen

text: "Älkää säätäkö päätänne - häiriö on todellisuudessa" -kirjan mukaan juridiset keinot, kuten kiusaajien ja koulujen haastaminen oikeuteen ja korvausten vaatiminen on tehokkaampaa puuttumista kiusaamiseen kuin jatkuva kiusaajan tai kiusattujen psykologisointi tai kiusaajien ymmärtäminen. Poikien ja tyttöjen tapa kiusata koulussa poikkeavat toisistaan: pojilla on enemmän suoraa fyysistä ja verbaalista kiusaamista (potkimista, lyömistä, nimittelyä, sukupuolielimien näyttämiseen pakottamista, kiusatun tavaroiden tuhoamista jne.), tytöt kiusaavat useammin epäsuorasti (ei oteta mukaan peleihin, puhutaan pahaa, jätetään luokan ainoaksi, jota ei kutsuta syntymäpäiville jne.), niin että eivät joudu suoraan kiusatun kanssa kasvokkain. Tyttöjen tapa kiusata on opettajille useimmin vaikeampi huomata kuin poikien.


title: Uusi Tie

text: Skepsis ry antoi vuoden 2008 Huuhaa-palkinnon Kustannus Oy Uusi Tielle näennäistieteen levittämisestä yhtiön julkaistua kasvatustieteen professori Tapio Puolimatkan kirjat "Usko, tiede ja Raamattu" ja "Usko, tiede ja evoluutio". Skepsis katsoo kirjojen sekoittaneen uskonnon ja tieteen ja näkee kirjojen tarkoituksena fundamentalistisen uskonnon ja luomisopin tuomisen kouluopetukseen. Puolimatka analysoi Skepsiksen lausumaa kirjassaan "Tiedekeskustelun avoimuuskoe" (2010). Hän katsoo Skepsiksen rikkovan useita tieteellisen keskustelun periaatteita: (1) Skepsis hyökkää henkilöä eikä väitettä vastaan, (2) ohittaa vastustajan väitteen luomalla siitä irvikuvan, (3) luo väärän vastakkainasettelun. Puolimatka arvosteli lehtihaastattelussa sitä, että Skepsiksen lausumassa ei käsitellä hänen esittämiään argumentteja, vaan spekuloidaan kirjoittamisen motiiveilla. Hän piti kuitenkin myönteisenä sitä, että ateistit ovat kiinnostuneita hänen kirjoistaan.


title: Maantiepyöräily

text: Maantiekilpailut voidaan luokitella pituuden ja tyypin mukaan.Kuuluisimpia pyöräilykilpailuja ovat kolme suurta ympäriajoa, toukokuinen Italian ympäriajo, heinäkuinen Ranskan ympäriajo ja syyskuussa ajettava Espanjan ympäriajo. Ammattipyöräilyä koordinoi UCI ("Union Cycliste Internationale"). Vuodelle 2005 lanseerattiin uusi ProTour-kilpailusarja, johon kuuluvat yksipäiväisten klassikkoajojen lisäksi myös edellä mainitut kolme suurta ympäriajoa.


title: Ranskan ympäriajo

text: Ranskan ympäriajo (, puhekielessä usein pelkkä "Tour") on maailman tunnetuin vuosittain järjestettävä pyöräilykilpailu. Se ajettiin ensimmäisen kerran vuonna 1903 ja on siitä lähtien järjestetty joka vuosi paitsi maailmansotien aikana 1915–1918 ja 1940–1946. Ranskan ympäriajo on yksi kolmesta suuresta pyöräilyn kolmiviikkoisesta etappikilpailuista (kaksi muuta ovat Italian ympäriajo ja Espanjan ympäriajo).


title: Päijänteen ympäriajo

text: Päijänteen ympäriajo on Suomen tunnetuin enduron eli luotettavuusajon keväisin ajettava kilpailu. Päijänteen ympäriajo eli ”Päitsi” kuuluu kansainvälisessä mittakaavassakin yhdeksi vanhimmista vieläkin järjestettävistä moottoripyöräkilpailuista, se ajettiin ensimmäisen kerran jo vuonna 1927. Normaaleihin endurokilpailuihin verrattuna Päijänteen ympäriajo on huomattavasti pidempi ja siksi kilpailu on useille harrastajille vuotuinen koitos, jossa maaliin pääsy on jo voitto.


title: Sveitsin ympäriajo

text: Sveitsin ympäriajo on vuosittain kesäkuussa järjestettävä pyöräilykilpailu. Kilpailu järjestettiin ensimmäisen kerran vuonna 1933 ja sitä pidetään yhtenä heinäkuussa järjestettävän Ranskan ympäriajon valmistautumiskilpailuna. Kilpailun reittiin kuuluu yleensä useampia vaativia vuoristonousuja sekä vähintään yksi henkilökohtainen aika-ajo. Useat Ranskan ympäriajon voittajat ovat voittaneet myös Sveitsin ympäriajon, muun muassa Gino Bartali, Eddy Merckx ja Jan Ullrich. Sveitsin ympäriajo kuuluu UCI World Touriin.Pyöräilysivusto


title: Operaatio Puerto

text: Urheilun välitystuomioistuin (CAS) katsoi, että Astana-Würthillä oli oikeus osallistua Ranskan ympäriajoon huolimatta järjestäjän vastustuksesta. Espanjan viranomaiset julkistivat kaikkiaan 56 Fuentesin listasta löydetyn ajajan nimet vain kaksi päivää ennen Ranskan ympäriajon alkua.


title: Ranskan ympäriajo

text:
Kilpailun reitti vaihtelee vuodesta toiseen; viime vuosina kilpailun kokonaispituus on ollut 3 000 ja 4 000 kilometrin välillä. Maaliin päässeiden ajajien keskinopeus koko kilpailun ajalta on noin 40 kilometriä tunnissa, eli ajassa mitattuna satulassa on viime vuosina istuttu lähes sata tuntia. Kilpailua pidetään yleisesti yhtenä maailman rankimpina yhtäjaksoisina urheilusuorituksina jo pelkästään vuoristo-osuuksiensa takia joita ovat Ranskan keskiylänkö, Pyreneet ja Alpit. Valtaosa etapeista ajetaan yhteislähtönä, jolloin joukkuetaktiikka on tärkeässä roolissa. Muutama etappi ajetaan henkilökohtaisena aika-ajona yksin kelloa vastaan ja nimenomaan henkilökohtaiset aika-ajoetapit ovat siivittäneet monet ajajat kokonaiskilpailun voittoon. Myös joukkueittain ajettava aika-ajo on useana vuonna kuulunut kilpailuun yhtenä etappina.
Kilpailun voittajan on kuitenkin oltava pyöräilyn varsinainen monilahjakkuus, sillä käytännössä voittajan on oltava vahva sekä vaativissa vuoristonousuissa että aika-ajossa. Moni vahva ajaja, jolla on heikkouksia joissakin näistä osa-alueista keskittyykin kokonaiskilpailun voiton sijasta yksittäisillä etapeilla pärjäämiseen mikä selittääkin sen että joidenkin ajajien unelmana on voittaa "Tourilla" pelkästään yksi etappi. Valtaosalla ajajista tehtävänä on kuitenkin ensisijaisesti oman tallin vahvimpien ajajien tukeminen.


Maastopyöräilyn maailmanmestaruuskilpailut ovat vuosittain järjestettävät maastopyöräilyn arvokilpailut. Kilpailuissa lajeina ovat maastoajo, alamäkiajo, 4 Cross ja polkupyörätrial. Kilpailun järjestää kansainvälinen pyöräilyliitto UCI ja voittajilla on oikeus pitää sateenkaaripaitaa mestaruuden voittamista seuraavana vuonna. Toisin kuin muissa UCI:n maastopyöräilykilpailuissa maailmanmestaruuskilpailuissa ajajat edustavat kotimaataan eivät tallejaan.


title: Maastojuoksun Suomen-mestaruuskilpailut

text: Maastojuoksun Suomen-mestaruuskilpailut (SM-maastot) on vuosittain järjestettävät yleisurheilun Suomen-mestaruuskilpailut maastojuoksussa. Suomen Urheiluliitto päättää kilpailujen järjestämisestä ja myöntää vuosittain järjestämisoikeuden seuroille tai seurayhtymille. Ainakin yhden järjestävän seuran tulee hakemis- tai myöntämishetkellä kuulua vähintään seuraluokittelun 1. luokkaan. Kilpailut järjestetään yksipäiväisenä kilpailuna touko- tai huhtikuussa.


title: Katalonian ympäriajo

text: Katalonian ympäriajo () on Espanjan Kataloniassa järjestettävä UCI World Tour -sarjaan kuuluva maantiepyöräilyn etappikilpailu. Kilpailu on jäjestetty perinteisesti toukokuussa, mutta vuonna 2010 ajankohta vaihtui maaliskuun loppuun. Se on toiseksi suosituin Espanjassa ajettava pyöräilyn etappikilpailu Espanjan ympäriajon jälkeen. Katalonian ympäriajo on monille ajajille tärkeä valmistautumiskilpailu Ranskan ympäriajoa ajatellen.


Maantiepyöräilyn maailmanmestaruuskilpailut 2018 järjestettiin Innsbruckissa, Itävallassa 23.–30. syyskuuta 2018. Kilpailujen ohjelmassa olivat joukkueaika-ajo naisille ja miehille sekä henkilökohtainen aika-ajo ja maantieajo naisille, miehille, alle 23-vuotiaille miehille sekä nais- ja miesjunioreille.


title: Nyrkkeily

text: Nyrkkeily perustuu lajina fysiikkaan, taktiikkaan ja älyyn. Nyrkkeilyssä ottelijat ovat kookkaampia kuin ennen. 1970-luvulla 190 cm pitkä ja 100 kg painava nyrkkeilijä oli jättiläinen. Koska kookkaammat nyrkkeilijät iskevät lujempaa kuin pienemmät, on nyrkkeilyyn kehitetty painoluokat. Nyrkkeilijöiden koon kasvu tarkoittaa sitä, että otteluissa nähdään entistä enemmän yhden iskun tyrmäyksiä. Nykyisin ottelussa pienikin erehdys voi olla ottelijalle kohtalokas. Tätä kautta raskaansarjan nyrkkeilijät ryhtyvät harvoin suoraan iskujenvaihtoon verratessa pienempikokoisiin nyrkkeilijöihin. Tämä johtaa myös ottelutemmon hidastumiseen. Alemmissa painoluokissa ottelut ovat nopeatempoisempia kuin ylemmissä. Entisajan nyrkkeilijät saattoivat pienempikokoisina pitää yllä kovempaa tahtia kuin tämän päivän isokokoiset miehet. Nyrkkeily on myös muuttunut voimalajin suuntaan.


title: Nyrkkeily

text: Nyrkkeily on kamppailu-urheilulaji, jossa kaksi kilpailijaa ottelee köysillä ympäröidyssä kehässä ja yrittää lyödä vastustajaansa nyrkkeilykäsineillä suojatuilla nyrkeillään. Vastustajaa saa lyödä ainoastaan nyrkin etuosalla, ei avokämmenellä tai kämmensyrjällä. Myös lyöminen niskaan, selkään, munuaisiin tai vyötärön alapuolelle on kiellettyä. Lisäksi kyynärpäällä lyöminen, vastustajasta roikkuminen tai kiinnipitäminen, maassa olevan lyöminen, potkiminen ja jalan päälle astuminen ovat kiellettyjä. Vasenkätistä nyrkkeilijää kutsutaan termillä "southpaw" ja oikeakätistä termillä "orthodox".


title: Kehäraakki

text: Kehäraakki (engl. "journeyman") on nyrkkeilyssä käytettävä termi, joka tarkoittaa "parhaat päivänsä nähnyttä" nyrkkeilijää.


title: Pyyhe

text: Nyrkkeilyssä annetaan luovutusvoitto vastustajalle heittämällä pyyhe huoltonurkkauksesta keskelle nyrkkeilykehää. Tästä on tullut muunkinlaisesta luovuttamisesta ja periksi antamisesta kertova sanonta ”heittää pyyhe kehään”. Sanonnalla ”saada pyyhkeitä” taas tarkoitetaan moitteiden tai nuhteiden saamista.


title: Tyrmäys

text: Tekninen tyrmäys, johon Nyrkkeily- ja Potkunyrkkeilyliittojen säännöissä viitataan kehätuomarin keskeytyksenä (RSC, ), julistetaan, mikäli kehätuomari tai ottelun lääkäri katsoo vastustajan iskujen alentaneen ottelijan toimintakykyä niin, ettei tämän ole turvallista jatkaa ottelua. Amatööriotteluissa erityisesti lukuisat voimakkaat päähän osuneet iskut johtavat ottelijan turvallisuuden takia nopeasti tekniseen tyrmäykseen, vaikkei tämän ottelukyky olisi vielä merkittävästi alentunut. Poikkeavan otteludynamiikkansa vuoksi vapaaottelun säännöissä tekninen tyrmäys tapahtuu, kun toinen ottelija ei enää pysty puolustamaan itseään järkevästi tai jos sallitun tekniikan käytöstä seuraa ottelun lopettamiseen pakottava loukkaantuminen.


title: Nyrkkeily

text: Nyrkkeilyä on yleisesti pidetty kamppailu- ja voimailulajina, mutta Pekka Mäen mukaan sitä kuvaa täydellisesti lause "teknis-taktinen fyysinen kamppailulaji, jota henkiset ominaisuudet ohjaavat."


title: Rope-a-dope

text: Rope-a-dope on nyrkkeilytermi, jolla tarkoitetaan ottelutaktiikkaa, jossa nyrkkeilijä nojaa köysiin päätään suojaten ja ottaa vastustajan iskuja vartaloonsa. Taktiikan tarkoituksena on väsyttää voimakkaita iskuja lyövä vastustaja. Köysiin nojataan siksi, jottei nyrkkeilijä itse väsyisi liikkumalla kehässä ja jottei menettäisi tasapainoaan kovien iskujen tuoksinnassa. Rope-a-dopen tunnetuimpana käyttäjänä pidetään nyrkkeilyn kolminkertaista maailmanmestaria Muhammad Alia, joka hyödynsi taktiikkaa ensimmäistä kertaa "Rumble in the Jungle" -maailmanmestaruusottelussa George Foremania vastaan. Myös James Toney on onnistunut käyttämään menestyksekkäästi tyyliä ja yhdessä Alin kanssa he ovatkin ainoat maailmanmestarit, jotka ovat onnistuneet käyttämään keinoa useammissa otteluissa hyvällä menestyksellä.


title: Nyrkkeily

text: Amatööri- eli olympiatyylin nyrkkeilyssä päätavoitteena on oman koskemattomuuden turvaaminen ja kerätä pisteitä hyväksytyistä iskuista, eikä hakea voittoa esimerkiksi aiheuttamalla vastustajalle ruumiillista vahinkoa. Olympiatyylin nyrkkeilyhansikkaat ovat kehitelty turvallisuutta lisääväksi siten, että kättä ei voi iskiessä puristaa täydellisesti nyrkkiin. Pisteitä annetaan päähän ja ylävartaloon osuneista iskuista, iskuista jotka osuvat nyrkkeilyhansikkaan sallitulla osuma-alueella, eli rystypinnalla, sallituille osuma-alueille. Miesnyrkkeilijät käyttivät vuosina 1984-2012 päänsuojusta., mutta vuodesta 2013 lähtien nyrkkeilevät taas ilman niitä. Naiset käyttävät edelleen päänsuojusta. Ottelut kestävät nykyään miehillä kolme kolmen minuutin erää ja naisilla neljä kahden minuutin erää. Erätauot ovat yhden minuutin pituisia. Ottelun kulkua valvoo itse kehässä "kehätuomari", jonka tehtävänä on tarkkailla, että ottelijat käyttävät vain sääntöjen mukaisia keinoja, ja kehän ulkopuolella "pistetuomarit".


title: Antiikin kreikkalaisnyrkkeily

text: Nyrkkeily (, ”nyrkkitaistelu” eli πυγμή, "pygmē") oli antiikin kreikkalainen urheilulaji, joka oli mukana esimerkiksi Olympian kisojen ohjelmassa. Nyrkkeilyä harjoitettiin jo 700-luvulla eaa. useissa antiikin Kreikan kaupunkivaltioissa. Nyrkkeilystä kertovista lähteistä on säilynyt vain osia ja siitä tunnetaan lähinnä legendanomaisia kertomuksia, joten lajin sääntöjen, tapojen ja historian tarkka selvittäminen on hankalaa. Tiedetään kuitenkin, että nyrkkeily oli tuohon aikaan varsin merkittävä laji.


title: K-1 (potkunyrkkeily)

text: Perinteisesti K-1-turnaukseen osallistuu kahdeksan ottelijaa, jotka pudotuspelisysteemillä ottelevat toisiaan vastaan kolmesta kolmen minuutin erästä koostuvissa kamppailuissa. Otteluissa on kolme pistetuomaria, ja ottelut pisteytetään samalla tavalla kuin ammattilaisnyrkkeilyssä. Pisteratkaisun lisäksi ottelu voi päättyä tyrmäykseen, tekniseen tyrmäykseen, hylkäämiseen tai ratkaisemattomaan. Luvunlaskutilanteessa tuomari laskee aina kahdeksaan. Kolme luvunlaskua yhden erän aikana katsotaan tekniseksi tyrmäykseksi.


title: Serbia

text: Vuonna 2002 arvioitiin että Serbian bruttokansantuote oli puolittunut 1990-luvun alun jälkeen. Syitä tähän olivat muun muassa maata vastaan käytetyt talouspakotteet, Miloševićin jälkeensä jättämä syvä korruption kulttuuri, vuonna 1999 tapahtuneet Nato-pommitukset ja rauhaa seurannut siirtymävaihe asteittain vapautettuun markkinatalouteen. Serbian on arvioitu saavuttavan vuoden 1989 elintason vuonna 2020 - jos kaikki menee hyvin.


title: Rodoljub Roki Vulović

text: Crni bombarder (1995) oli Rokin viimeinen sota-albumi. Tämän jälkeen hän julkaisi kevyempiä aiheita käsitelleen albumin "Zbog tebe".2000-luvulla Vulovićin 1990-luvun musiikista tuli osa Youtuben meemiä, jolloin useat videot saavuttivat satoja tuhansia katselukertoja ja keräsivät suosiota eurooppalaisten ja amerikkalaisten nationalistien keskuudessa. Alun perin meemi ja siitä syntynyt liike keskittyi "Serbia Strong" -musiikkivideon ympärille laajentuen myöhemmin käsittämään myös muita Jugoslavian hajoamissotien aikaisia etenkin serbien tekemiä propagandalauluja.


title: Serbia

text: Serbian itsenäisyysliike alkoi 1800-luvun alussa Karađorđe Petrovićin (1804–1813) ja Miloš Obrenovićin (1815–1817) myötävaikutuksella. Serbia sai ruhtinaskuntana itsehallinnon ottomaanien alaisuudessa vuosien 1804 ja 1815 kansannousujen jälkeen 1817, vaikkakin turkkilaisten joukot pysyivät pääkaupungissa Belgradissa vuoteen 1867. Venäjä–Turkin vuosien 1828–1829 sodan jälkeen Serbia tunnustettiin ruhtinaskunnaksi osmanien vallan alla ja Venäjän keisarikunnan suojeluksessa. Bosnian vuoden 1875 kapinan jälkeen Serbia soti Venäjän ja Bosnian kapinallisten rinnalla Turkin sodan 1877–1878 heikentyvää Turkkia vastaan, mikä toi Serbialle suurvaltojen tunnustaman täyden itsenäisyyden ja suuria maa-alueita etelässä ja idässä..


title: Suur-Serbia

text: Serbit saapuivat Balkanin niemimaalle keskiajan alussa 600-luvulla, perustivat ruhtinaskunnista yhtenäisen valtion vuonna 1169 ja kuningaskunnan vuonna 1217. Serbiasta tuli pian melko kehittynyt ja vauras valtio, joka valtasi nopeasti vuoden 1300 paikkeilla suuren alueen. Stefan Dushanin 1331-1355 aikana Serbia oli suurimmillaan ja hänen valtakuntansa oli Balkanin mahtavin. Pohjoisessa suuri serbivaltio ulottui Tonavalle, muissa suunnissa Aigeian- ja Joonianmereen. Valtio ulottui Serbiasta Makedoniaan, Albaniaan sekä Pohjois-Kreikkaan. Pääkaupunkina oli Ohrid nykyisessä Makedoniassa.


title: Suur-Serbia

text:
Suur-Serbia () on ajatus suuresta serbien kotimaasta. Suur-Serbiaa kannattaneiden mielestä ortodoksiset serbit ovat läntisen Balkanin johtava kansa. Ajatus syntyi serbien ollessa vapautumassa ottomaanien vallan alta 1800-luvun puolivälissä ja vallatessa ottomaaneilta uusia alueita. Suur-Serbia oli alkuaan tuon valtauspolitiikan jatkamista.
1900-luvun alkupuoliskolla suurserbialaiset nationalistit näkivät kroaatit serbeinä ja esimerkiksi Vasa Cubrilovicin mielestä serbien olisi
pitänyt karkottaa albaanit Kosovosta, jossa käytiin serbeille pyhä Kosovo Poljen taistelu.


title: Serbia yleisurheilun Euroopan-mestaruuskilpailuissa

text: Serbia on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 eli Jugoslavian hajoamisesta saakka. Mukaan lasketaan myös osallistumiset tynkä-Jugoslavian sekä Serbia ja Montenegron nimillä. Vuoteen 1990 saakka serbialaisurheilijat edustivat Jugoslaviaa. Omana joukkueenaan Serbia on saavuttanut EM-kilpailuissa seitsemän mitalia. Göteborgissa 2006 Olivera Jevtić saavutti maratonilla hopeaa. Helsingissä 2012 Emir Bekrić saavutti 400 metrin aitajuoksussa hopeaa ja Asmir Kolašinac kuulantyönnössä pronssia. Zürichissä 2014 hopeaa saavuttivat Tatjana Jelača keihäänheitossa ja Ivana Španović pituushypyssä. Amsterdamissa 2016 Ivana Španović saavutti Serbialle ensimmäisen kultamitalin ja Mihail Dudaš saavutti kymmenottelussa pronssia.


title: Sarajevo

text: 1500-luvulla kaupunki kasvoi. Hallitsija Gazi Husrev-begin aikana rakennettiin suurin osa nykyistä vanhaakaupunkia. Sarajevosta tuli Istanbulin jälkeen Balkanin tärkein kaupunki. Se tuli tunnetuksi lukuisista moskeijoistaan: 1500-luvun puolivälissä niitä oli kaupungissa jo yli sata. 1660-luvulla Sarajevon väkimäärän arvioidaan olleen yli 80 000. Vuonna 1697 kaupunki paloi kuitenkin maan tasalle ottomaaneja vastaan suoritetun ryöstöretken seurauksena. Kaupunki jälleenrakennettiin, mutta se ei saavuttanut aikaisempaa loistoaan ja Travnik sai pääkaupungin aseman.


title: Demokraattinen puolue (Serbia)

text: Demokraattinen puolue perustettiin uudelleen 1990. Mukana oli sekä muutamia entisiä 1940-luvulla toimineita jäseniä että uutta sukupolvea. Dragoljub Mićunović valittiin ensimmäiseksi puoluejohtajaksi. Puolue osallistui ensimmäisiin hallituksen vastaisiin mielenosoituksiin samana vuonna, ja sai joulukuun 1990 vaaleissa seitsemän paikka.


title: Serbia

text: Serbia on yksi Euroopan kulttuurillisesti monimuotoisimmista maista. Suurien valtakuntien väliset rajat kulkivat nykypäivän Serbian kautta pitkiä aikoja historiassa: ne erottivat aluksi Rooman valtakunnan itä- ja länsiosat ja myöhemmin Osmanien valtakunnan ja Itävalta-Unkarin. Tuloksena on se, että pohjoisosa on kulttuurillisesti keskieurooppalaisempi ja etelä taas itämaisempi. Tämä jaottelu on kuitenkin jossain määrin keinotekoinen, sillä molemmat alueet ovat vaikuttaneet toisiinsa.


title: Serbian tiede- ja taideakatemian muistio 1986

text:
Epäsuorasti ja vain yhdessä kappaleessa tuotiin esille serbikansan hajanaisuus alueittain eri puolilla Jugoslaviaa: tällöin serbeillä ei olisi oikeutta tai mahdollisuuksia omaan yhtenäiseen valtioon. Serbejä asui muistion mukaan eniten Serbian alueiden ulkopuolella Bosniassa ja Kroatiassa. Oltiin katkeria siitä, että Jugoslaviaa johtava Josip Broz Tito oli 1930-luvulta lähtien pitänyt serbejä muiden kansojen sortajina ja "sellinvartijoina", minkä takia jo ennen toista maailmansotaa edistyneemmät Slovenia ja Kroatia syrjivät serbejä taloudellisesti, minkä takia Serbia ei kehittynyt taloudessa. Sloveenit ja kroaatit, etunenässä kroaatti Tito ja slovenialainen puolueen pääideologi, vuoden 1974 perustuslain puuhamies Edvard Kardelj olivat luoneet vuoden 1974 perustuslain mukaisenJugoslavian, jossa heikko Serbia loi vahvan liittovaltion. Serbia oli jäänyt jälkeen talouden kehityksestä. Taloudellisesti kehittyneet Slovenia ja Kroatia puolustivat niille edullista nykyistä järjestelmää, ja omivat aloitteen olennaisissa poliittisissa ja taloudellisissa asioissa. Näin Titon kuoleman jälkeen Jugoslaviassa serbit jäivät alakynteen, vaikka olivat toisessa maailmansodassa tehneet suurimmat uhraukset.
Titon Jugoslaviassa serbeihin oli kohdistunut syrjintä, kulttuurillinen väheksyntä ja kansanmurha, tuhoaminen, uskontojen vaihdos ja
sulauttaminen jugoslaaveiksi. Joissain osatasavalloissa Serbian menneisyyttä ja henkistä perintöä kutistetaan kouluopetuksessa, ja kouluopetus pitäis tämän takia yhtenäistää. Serbeillä ei muistion mukaan ollut sosialistisen Jugoslavian toisessa AVNOJ:n perustuskokouksessa Jajcessa vuonna 1943 kunnollista serbien etuja ajanutta edustusta, ja niinpä serbien olis omaksuttava aktiivinen
asenne.


title: Kirkonopettaja

text: Alun perin luetteloon kuuluivat ainoastaan läntisen kirkon teologit Ambrosius, Augustinus, Hieronymus ja paavi Gregorius Suuri, jotka nimitettiin opettajiksi vuonna 1298. Itäisen kirkon opettajat, Athanasios, Basileios, Johannes Khrysostomos ja Gregorios Nazianzilainen nimitettiin opettajiksi yhdessä läntisen teologin Tuomas Akvinolaisen kanssa vuonna 1568. Viidestä viimeisestä nimityksestä neljä on annettu naisille.


title: Uskonpuhdistus

text: Calvinin toiminta vaikutti ratkaisevasti reformoidun kirkon kehittymiseen. Geneveen luotu kirkkojärjestys levisi laajalle ja sai paljon kannatusta. Calvinin järjestelmässä ei ollut lainkaan piispoja, vaan seurakunnan toimijat olivat pastoreita, opettajia, diakoneja ja "siveellisyystuomareina" toimivia vanhimpia. Pastorien ja vanhimpien muodostama konsistori valvoi siveellisen järjestyksen säilymistä. Se saattoi syyttää esimerkiksi kiroilijoita, juomareita, tappelupukareita, tanssijoita ja piirileikkien ohjaajia. Valvontaelimen eteen saattoi joutua myös, ellei ymmärtänyt uskoa tarpeeksi hyvin. Tosin tällöin rangaistuksetkin olivat lieviä.


title: A. J. Soveri

text: Soveri toimi uskonnon opettajana Tornion alkeiskoulussa, Raahen alkeiskoulussa ja Turun tyttökoulussa 1902–1912, uskonnon lehtorina Oulun suomalaisessa lyseossa 1912–1920 ja uskonnon ja filosofian vanhempana lehtorina Tampereen tyttölyseossa 1920–1936. Hän oli Sauvon kirkkoherrana 1936–1950 ja sai rovastin arvon 1938.


title: Uskonpuhdistus Sveitsissä

text: Calvinin toiminta vaikutti ratkaisevasti reformoidun kirkon kehittymiseen. Geneveen luotu kirkkojärjestys levisi laajalle saaden paljon kannatusta. Piispoja ei lainkaan ollut Calvinin järjestelmässä, vaan seurakunnan toimijat olivat pastoreita, opettajia, diakoneja ja "siveellisyystuomareina" toimivia vanhimpia. Pastorien ja vanhimpien muodostama konsistori valvoi siveellisen järjestyksen säilymistä. Se saattoi syyttää esimerkiksi kiroilijoita, juomareita, tappelupukareita, tanssijoita ja piirileikkien ohjaajia. Valvontaelimen eteen saattoi joutua myös, ellei ymmärtänyt uskoa tarpeeksi hyvin. Tosin tällöin rangaistuksetkin olivat lieviä.


title: Uskontotieto

text: Vuonna 2006 uskonnon didaktiikan professori Arto Kallioniemi pohti uskonnon opetuksen tulevaisuudennäkymiä Kirkko ja kaupunki -lehdessä. Hänen mukaansa yhteiskunta on nopeassa muutoksessa ja luterilainen kirkkokin saattaa liukua kohti vähemmistökirkon asemaa. Kallioniemi piti nykyistä mallia, jossa eri uskonnollisiin yhteisöihin kuuluville tarjotaan omaa opetustaan, esimerkkinä uskonnonvapauden turvaavasta opetuksesta. Hän myönsi sen kuitenkin olevan usein ongelmallista luokkien haajantuessa useaan eri ryhmään uskonnontunnin ajaksi. Opetuksen järjestäminen on työlästä kouluille ja pienimpien uskontokuntien edustajat ovat huonoimmassa asemassa. Nykyisellä mallilla on kuitenkin vahva kannatus eri yhteisöjen keskuudessa.


title: Katolis-apostolinen kirkko

text: Katolis-apostolisten seurakuntien oppi määriteltiin 1840-luvun alussa. Tällöin kirkko tunnusti jakamattoman kirkon kolme nk. ekumeenista uskontunnustusta, eli apostolisen uskontunnustuksen, Nikean uskontunnustuksen ja Athanasioksen uskontunnustuksen. Niiden mukana kirkko tunnusti kristillisen kolminaisuusopin ja opin Kristuksen kahdesta luonnosta. Kirkko tunnusti myös Kristuksen sovituskuoleman ihmiskunnan syntien edestä. Pelastuksessa kirkko näki tärkeänä sakramentit eli kasteen, ehtoollisen ja ”sinetöinnin”. Kaste on katolis-apostolisessa teologiassa pelastukseen välttämätön toimitus, joka saa aikaan uudestisyntymisen ja syntien anteeksiantamisen sekä lahjoittaa Pyhän Hengen. ”Sinetöinti”, jonka vain apostolit voivat suorittaa rukouksella, kättenpäällepanemisella ja öljyllä voitelulla, välitti kirkon teologian mukaan Pyhän Hengen täyteyden. Ehtoollinen ymmärrettiin katolisen teologian mukaisesti Kristuksen todelliseksi läsnäoloksi ehtoollisen viinissä ja leivässä (tosin kirkon apostolit torjuivat sekä transsubstantiaatio- että konsubstantiaatio-opin). Ehtoollinen ymmärrettiin katoliseen tapaan myös uhriksi.


title: Ilmari Karvonen

text: Karvonen oli Viipurin suomalaisen lyseon uskonnon opettajana 1922–1923; Viipurin kauppaoppilaitoksen pikakirjoituksen opettajana 1923–1929 ja 1943–1944 sekä Viipurin kirkkomusiikkiopiston uskonnon opettajana 1931–1935.


title: Kirkkoisä

text:
Kirkkoisät vaikuttivat aikana, jolloin kristillinen oppi, teologia ja elämä muotoutuivat voimakkaasti, toiselta vuosisadalta 500-luvulle. Tätä ajanjaksoa kutsutaan kirkkohistoriassa patristiseksi ajaksi heidän mukaansa (latinan sanasta "patres", ”isät”). Nimitys kirkkoisä on myöhemmin, lähinnä keskiajalla, annettu kunnianimitys niille kirkon opettajille, joiden on katsottu saavuttaneen yleiskirkollisen auktoriteettiaseman kirkon piirissä.
Ensimmäisiä kristillisiä kirjoittajia ja teologeja, jotka elivät kahden ensimmäisen sukupolven aikana apostolien jälkeen, kutsutaan apostolisiksi isiksi tai apostolisiksi kirkkoisiksi. Heidän oletetaan tunteneen joitain apostoleja henkilökohtaisesti. Myöhäisemmät kirkkoisät taas tunsivat apostolien perinnön suullisena ja kirjallisena perimätietona. Kirkkoisillä ei siis tarkoiteta kristinuskon alkuaikojen marttyyrejä, askeetteja tai muita pyhimyksiä — suurin osa on tosin julistettu pyhimyksiksi myöhemmin — ei myöskään apostoleja eikä Uuden testamentin kirjojen kirjoittajia.


title: Uskontotieto

text: Kansanedustaja Irina Krohn teki vuonna 2002 lakialoitteen uskonnon opetuksen muuttamisesta uskontotiedoksi, johon osallistuisivat kaikki oppilaat. Mallina Krohn piti Ruotsin uskontotietoa. Vapaa Ajattelija -lehti julkaisi aiheesta kielteisen kirjoituksen, jossa se syytti Ruotsin uskontotiedon opetusta ihmisoikeuksia rikkovaksi. Erkki Hartikaisen mukaan Ruotsin uskontotieteen kirjat oli tehty muuttamalla vanhat uskontokirjat "tunnustuksettomiksi" siten, että pääsisältö, raamattuoppi, säilyi. Näin evankelis-luterilainen kirkko sai kaikki koululaiset yhteisen kristillisen opetuksen piiriin.Hartikainen on arvostellut myös Norjan uskontotietoa, josta Euroopan ihmisoikeustuomioistuin on antanut kielteisen päätöksen.


title: Alli Nissinen

text: Nissinen kävi tyttökoulun sekä veistokoulun ja suoritti Helsingin Suomalaisen jatko-opiston opettajatutkinnon vuonna 1888. Hän toimi Helsingin suomalaisen yhteiskoulun uskonnon ja maantiedon opettajana 1889–1899, "Alli Nissisen valmistavan koulun" omistajana, johtajana ja opettajana Helsingissä 1889–1926 sekä Helsingin uuden yhteiskoulun uskonnon ja maantiedon opettajana 1898–1916. Hän oli myös Martta-yhdistyksen "Emäntä"-lehden päätoimittaja vuosina 1903–1926. Hän toimitti "Tuulikki"-nimisen lastenlehden kolme vuosikertaa sekä julkaisi lasten- ja nuorisokirjoja, näytelmiä, runoja, kaunokirjallisuutta ja oppikirjoja.


title: Heijastusnäyttö

text: Heijastusnäyttö (engl. HUD, Heads-up display) on yleisesti sotilaslentokoneissa käytetty näyttö, joka heijastaa lentäjän silmien eteen ja mittaritaulun yläpuolelle sijoitettuun läpinäkyvään levyyn kulloinkin tarvittavat tiedot esimerkiksi suunnistamista tai asejärjestelmien käyttöä varten.


title: Lisätty todellisuus

text: Sotilaslentokoneissa ja -helikoptereissa on käytössä heijastusnäyttö ja kypärään asennettu näyttö, jotka auttavat lentäjää näyttämällä esimerkiksi navigointia helpottavaa tietoa. Laitteistolla voidaan osoittaa kohteita maassa ja ilmassa, jotka ovat oleellisia sotilasoperaatioiden kannalta. On myös mahdollista ohjata esimerkiksi helikopterin tykkiä pelkän katseen avulla, joka helpottaa tähtäämistä.


title: Heijastintähtäin

text: Nykyään heijastintähtäimeen verrattavaa tekniikkaa on HUD, eli heijastusnäyttö. Siinä lentäjän eteen heijastetaan läpinäkyvälle lasille tarvittavia tietoja, kuten keinohorisontti, nopeus- ja korkeuslukemat ja tähtäimet. Etuna on lentäjän työmäärän vähentyminen, kun lukemia ei tarvitse erikseen tarkistaa mittaristosta.


title: Tuulilasinpyyhin

text: Tuulilasinpyyhin on laite, jolla ajoneuvon tuulilasilta saadaan pyyhittyä kosteutta tai rajoitetusti muuta näkyvyyttä haittaavaa likaa. Autoissa pyyhintä on yleisimmin toteutettu tuulilasin alareunaan nivelöidyillä varsilla, joihin asennetut kumiset sulat liukuvat lasin pinnalla kuivaten veden. Nykyään tuulilasinpyyhkimet toimivat sähköllä, aiemmin oli käytössä monia eri ratkaisuja. Pyyhintä aiheuttaa aikaa myöten väistämättä tuulilasin kulumista ja naarmuuntumista, jolloin näkyvyys heikkenee. Tämä johtuu ajoneuvojen nostattamasta tie- tai asfalttipölystä, joka kulkeutuu tuulilasille ja hankautuu pyyhittäessä lasia vasten. Haittaa voidaan jossain määrin vähentää käyttämällä riittävästi vettä tuulilasin pesuun. Tätä varten ajoneuvot on varustettu tuulilasinpesimellä eli kansanomaisesti "pissapojalla". Kuminen sulka on myös kuluva osa, joka tulee vaihtaa aika-ajoin uuteen.


title: Optiikka

text: Heijastumiseen liittyvissä ongelmissa on kiinnostuttu yleisimmin valonsäteen kulmista. Valonsäteelle voidaan ilmoittaa kaksi kulmaa: tulokulma ja heijastuskulma. Tulokulma ilmoittaa sen kulman, jossa valonsäde saapuu kappaleen pintaan pinnan normaalin suhteen. Heijastuskulma taas ilmoittaa heijastuneen valonsäteen ja heijastaneen kappaleen normaalin välisen kulman. Kulmien suhdetta kuvaavan heijastuslain mukaan heijastuskulma on yhtä suuri kuin tulokulma materiaalista riippumatta. Tulo- ja heijastussäteet ovat samassa normaalin suuntaisessa tasossa, "tulotasossa". Heijastuslaki pätee, kun pinnan rosoisuus on pienempi kuin valon aallonpituus, rosoisilla pinnoillakin eli diffusiivisessa heijastuksessa yksittäisten säteiden tapauksissa. Laki voidaan johtaa Huygensin periaatteesta.


title: Heijastuminen

text: Heijastuminen tarkoittaa fysiikassa aaltoliikkeen kahden eri faasin rajapinnalla tapahtuvaa vuorovaikutusta, jossa aaltoliike muuttaa suuntaansa ja jatkaa liikettään samassa faasissa. Tulevien ja heijastuneiden aaltorintamien ja säteiden etenemissuunnat muodostavat yhtä suuret kulmat rajapinnan normaalin kanssa. Toisin sanoen tulo- ja heijastuskulma ovat yhtä suuret. Nämä kulmat määritellään aaltorintaman etenemissuunnan ja faasien rajapinnan normaalin väliseksi. Lisäksi pinnan normaali, tuleva säde ja heijastunut säde ovat samassa tasossa (heijastumislaki). Heijastuneilla aalloilla on myös sama aallonpituus ja etenemisnopeus kuin tulevilla aalloilla. "Kokonaisheijastumisessa" aalto heijastuu täysin eli se ei taitu ollenkaan.


title: Heijastusnäyttö

text: Heijastusnäytön etuna on lentäjän työmäärän vähentyminen, sillä lentoarvotietoja ei tarvitse erikseen katsoa mittareista, koska ne on heijastettu näyttöön. Tämä helpottaa erityisesti mittarilentoa.


title: Hitaus

text: Hitaus tarkoittaa sitä, että massallisen kappaleen vuorovaikuttaessa toisen kappaleen kanssa siihen kohdistuva voima vastustaa liiketilan jatkavuutta kiihtyvyydellä a = F/m, jossa F on vuorovaikutusvoima ja m kappaleen massa. Esimerkiksi kun bussi kääntyy oikealle, kyydissä seisova henkilö kallistuu vasemmalle, koska henkilöllä on massansa määrä hitautta ja suoraan eteenpäin jatkamisen muuttamiseksi tarvitaan voimaa henkilön massan suhteessa esim. bussin penkkirakenteista. Pyörimisliikkeessä, kuten karusellissa, kaikki pyörimisen mukana liikkuvat osat tarvitsevat yhteyden pyörimisakseliin, keskihakuvoiman, muuten ne jatkaisivat liikettään saavuttamallaan nopeudella pyörimiskaaren tangentin suuntaan.


title: Tuulivoima

text: Tuulivoima lasketaan uusiutuviin luonnonvaroihin. Tuulisähkön tuotannossa ei synny hiilidioksidi- eikä muitakaan aineellisia päästöjä, kuten rikkiä, typpeä tai pienhiukkasia. Ympäristövaikutusten arviointiin sisältyy ääni-, eliöstö-, maankäyttö- tai maisemavaikutukset. Jos tuulivoimalan ääni koetaan häiritseväksi, kyseessä on meluhaitta. Lapojen pyöriminen voi aiheuttaa välkkymistä ja heijastukset ja varjot voivat näkyä kauas, mikä voidaan myös kokea häiritsevänä. Tuulivoimalaitteistojen valmistaminen aiheuttaa suurimman ympäristövaikutuksen voimalan elinkaaren aikana. Valmistusmateriaaleista teräs on helposti kierrätettävää. Lasikuitu- ja komposiittiosien kierrätystä ei toistaiseksi ole järjestetty.


title: Hitsaus

text: Hitsaajalla on useita terveysriskejä. Hitsatessa käsitellään kuumia kappaleita, jotka voivat aiheuttaa vakaviakin palovammoja. Niiltä voidaan välttyä noudattamalla huolellisuutta, sekä käyttämällä nahkakäsineitä ja muita suojavaatteita. Hitsauspaikalla lentää usein kipinöitä, joilta on syytä suojautua niin mukavuuden kuin turvallisuudenkin vuoksi. Korvaan tai silmään päässyt kipinä voi pahimmillaan aiheuttaa näön tai kuulon menetyksen. Valokaari synnyttää kirkkaan valon ja lähettää UV-säteilyä. Näistä syistä hitsaajan varusteisiin kuuluvat maski, jossa on tummennettu lasi ja ihoa UV-säteilyltä suojaavat vaatteet. Vaatteiden on oltava heikosti syttyvää, sulamatonta materiaalia, mikä sulkee useimmat tekokuidut pois. Vaatteiden on suojattava myös UV-säteilyltä. Erilaiset hyvin lämpöä johtavat korut tai kellot voivat aiheuttaa palovammoja kuumetesaan jouduttuaan kosketuksiin hitsausroiskeiden tai hitsisauman kanssa.


title: Juutalaisten historia

text: 300-luvulla eaa. Aleksanteri Suuri valloitti myös Palestiinan, ja hänen kuoltuaan valloitetut alueet jakaantuivat useaksi hellenistiseksi kuningaskunnaksi, joista kaksi piti vuorollaan Palestiinaa valtansa alla. Vuosien 323–198 eaa. ajan Palestiinan alue kuului Ptolemaiosten valtakuntaan, jonka hallinnollinen keskus sijaitsi Egyptissä. Sen jälkeen seleukidit valloittivat Palestiinan osaksi valtakuntaansa., jonka keskuspaikkana oli Antiokia ja Seleukeia. Hellenismin ja juutalaisuuden yhteentörmäys aiheutti voimakkaita ristiriitoja, ja tämä johti "makkabealaisen" eli "hasmonilaisen" pappissuvun johtamaan kapinaan. Osittain Rooman tuella 140-luvulla eaa. juutalaisvaltio Israel itsenäistyi, ja useita vuosikymmeniä seleukideja vastaan kestäneen taistelun seurauksena juutalaiset saivat lopulta poliittisen vallan koko Palestiinassa. Valtakunta oli yhtä suuri kuin Daavidin valtakunta aikoinaan. Kuitenkin Rooman valtakunta valloitti maan Pompeiuksen johdolla vuonna 63 eaa., ja myöhemmin roomalaiset nimittivät vasallikuninkaaksi Herodeksen. Vuonna 6 jaa. keisari Augustuksen hallituskaudella Juudeasta tuli Rooman provinssi.


title: Israelin–Palestiinan konflikti

text: Israelin–Palestiinan konflikti on Israelin valtion ja palestiinalaisten välinen kiista maa-alueesta, joka sijaitsee Välimeren ja Jordan-joen välissä. Konfliktin juuret juontavat 1800-luvulle, jolloin voimistuva sionistinen liike alkoi havitella juutalaisten massamuuttoa Palestiinaan ja oman valtion perustamista juutalaisten historialliseen kotimaahan. Israelin valtio perustettiin vuonna 1948 ja palestiinalaiset katsovat sen miehittäneen heidän vuosisatoja asuttamansa alueet. Yhdistyneet kansakunnat syyttääkin Israelia palestiinalaisten rotusyrjinnästä, koska Israel on "perustanut apartheid-järjestelmän, joka hallitsee palestiinan kansaa kokonaisuudessaan." Raportin mukaan "Israel on rasistinen valtio", mikä aiheutti paljon keskustelua ja vastaväitteitä YK:n sisältä. Raportin julkaisijana toimi 18:sta arabimaasta koostuva YK:n paikallinen komissio ESCWA ja raportin tultua julki YK:n pääsihteeri vaati raportin poistoa YK:n julkaisuportaaleista, mikä myöhemmin toteutui. Myös Jerusalemin entinen pormestari ja historioitsija Meron Benvenisti on todennut, että "Israelista on tullut apartheid-valtio ja "herrakansan demokratia", jossa oikeudet koskevat vain yhtä etnistä ryhmää."


title: Irgun

text: 1800-luvun lopulla sionistinen liike alkoi kannustaa juutalaisia muuttamaan muinaisille asuinseuduilleen Palestiinaan, joka oli Osmanien valtakunnan aluetta. Ensimmäinen maailmansota aiheutti ottomaanien vallan luhistumisen Palestiinassa, ja Kansainliitto antoi alueen brittiläisen mandaattihallinnon huostaan. |1920-luvulla alkoivat Palestiinan arabien ja juutalaissiirtolaisten yhteenotot, ja arabien rauhoittamiseksi britit alkoivat rajoittaa juutalaisten maahanmuuttoa.


title: Lähi-itä

text:
Palestiinaan muutti 1800-luvun lopulta lähtien sionistisen liikkeen vaikutuksesta suuri joukko juutalaisia, jotka vaativat oman valtionsa perustamista alueelle. Tämä toteutuikin vuonna 1948, jolloin YK päätti jakaa Palestiinan juutalais- ja arabivaltioon, minkä jälkeen Israel itsenäistyi. Samalla sai kuitenkin alkunsa myös nykyaikaan saakka jatkunut arabien-Israelin konflikti, joka on useita kertoja johtanut sotiinkin. Näistä sodista huomattavimpia ovat olleet Israelin itsenäisyyssota 1948–1949, Suezin kriisi 1956, kuuden päivän sota 1967, Jom kippur -sota 1973 ja Libanonin sota 1982 sekä palestiinalaisten intifadat 1987–1993 ja uudestaan vuodesta 2000. Israel soti Gazassa vuosina 2008–2009, 2012 ja 2014 vastauksena sieltä ammuttuihin raketteihin. Vuonna 1979 tapahtio Iranissa islamilainen vallankumous.
Irak ja Iran sotivat keskenään 1981–1988.
Vuosina 1990–1991 ja 2003–2008 oli Irakin sota, joka sai alkunsa siitä, kun Yhdysvallat epäili Irakin kehittelevän joukkotuhoaseita. Monissa Lähi-idän valtioissa on ollut melko itsevaltainen hallinto, ja talousvaikeudet kasvaneet väestönkasvun myötä.
Vuosina 2010–2011 tapahtui Lähi-idässä kansannousujen sarja, Arabikevät. Se johti monissa maissa vallan vaihdoksiin. Eräs Arabikevään seuraus oli Syyrian sisällissota, joka aiheutti valtavan humanitaarisen katastrofin ja pakolaiskriisin. Irakin ja syyrian sisällissodat mahdollistivat maailmanlaajuiseen kalifaattiin pyrkivän Isis-järjestön luoda oma valtionsa.


title: Palestiinan pakolaisuus

text: Palestiinan pakolaisuus alkoi Israelin itsenäistymissodan yhteydessä 1947–1949. Sisällissota juutalaisväestön ja Palestiinan arabien välillä alkoi jo vuonna 1947 YK:n tehtyä ehdotuksen Palestiinan alueen jakamisesta. Israelin julistauduttua itsenäiseksi toukokuussa 1948 sota muuttui sen ja arabimaiden väliseksi päättyen keväällä 1949. Israel selvisi voittajana, ja sodan tuloksena 700 000–750 000 Palestinan arabia pakeni tai karkotettiin nykyisen Israelin alueelta. Nämä ihmiset eivät saaneet palata koteihinsa, ja heistä tuli Palestiinan pakolaisia. Vain noin 10 % palestiinalaisista sai jäädä asuinsijoilleen. Siitä, mikä sai palestiinalaiset pakenemaan kodeistaan, väitellään edelleen. Palestiinassa asuvat palestiinalaiset ovat pakolaisia omassa maassaan. Jimmy Carter on kuvaillut palestiinalaisten tilannetta jopa apartheidiksi .


title: Palestiinan brittiläinen mandaatti

text: Palestiinalaisten eksoduksessa yli 700 000 Palestiinan arabia pakeni kodeistaan vuosina 1947–1949 Palestiinan sodan eli Israelin itsenäistymissodan yhteydessä. Vain kymmenisen prosenttia israelilaisten valtaaman alueen arabiasukkaista jäi paikoilleen. Marraskuussa 1947 YK:n yleiskokous päätti äänin 33–13 jakaa Ison-Britannian Palestiinan mandaattialueen juutalaisten ja arabien kesken. Palestiinaa ympäröivät arabivaltiot eivät hyväksyneet tulosta vedoten muun muassa brittien antamiin lupauksiin täydellisestä itsenäisyydestä. Sisällissota Palestiinan arabiväestön ja nopeasti kasvaneen juutalaisväestön välillä alkoi YK:n jakoehdotuksen jälkeen vuoden 1947 lopulla. Israelin julistauduttua itsenäiseksi 14. toukokuuta 1948 sota muuttui Israelin ja sinne hyökänneiden arabimaiden (Transjordania, Egypti, Syyria, Libanon, Irak) väliseksi sodaksi, joka jatkui aina kevään 1949 aseleposopimuksiin saakka. Israel selvisi voittajana sekä sisällissodasta että sitä seuranneesta valtioiden välisestä sodasta.


title: Palestiinalaiset

text: Palestiinan pakolaisuus syntyi kun Israelin itsenäistymissodan yhteydessä yli 700 000 (luku vaihtelee n. 500 000–700 000 välillä riippuen siitä mikä taho sen esittää. Suuruus on hyvä tarkistaa luotettavista lähteistä, koska tätä lukua pyritään tietyistä poliittisista syistä pitämään mahdollisimman suurena) Palestiina-mandaatin arabia pakeni tai lähti vapaaehtoisesti kodeistaan vuosina 1947–1949. Vain kymmenisen prosenttia israelilaisten valtaaman alueen arabiasukkaista jäi paikoilleen. Marraskuun 29. päivänä 1947 YK:n yleiskokous päätti äänin 33–13 jakaa Ison-Britannian Palestiinan mandaattialueen juutalaisten ja arabien kesken. Palestiinaa ympäröivät arabivaltiot eivät hyväksyneet tulosta vedoten muun muassa brittien antamiin lupauksiin täydellisestä itsenäisyydestä. Sisällissota Palestiinan arabiväestön ja nopeasti kasvaneen juutalaisväestön välillä alkoi YK:n jakoehdotuksen jälkeen vuoden 1947 lopulla. Tähän arabien mellakointiin vaikutti suuresti haj Amin el-Husseini. Israelin julistauduttua itsenäiseksi 14. toukokuuta 1948 sota muuttui Israelin ja sinne hyökänneiden arabimaiden (Transjordania, Egypti, Syyria, Libanon, Irak) väliseksi sodaksi, joka jatkui aina kevään 1949 aseleposopimuksiin saakka. Israel selvisi voittajana sekä sisällissodasta että sitä seuranneesta valtioiden välisestä sodasta. Sodan jälkeen palestinalaisten pakolaisten ei sallittu palata entisille asuinsijoilleen.


title: Neoliittinen Lähi-itä

text: Noin 12500 eaa. alkoi Palestiinassa niin sanottu Natuf-kausi, johon liittyi muun muassa pienistä piikiviteristä tehtyjen sirppien valmistusta. Tämä liittyi kasvien keräilyyn, mutta metsästys ja kalastus luonnehtivat tätä aikakautta enemmän. Gaselli oli tärkeä riista. Joidenkin mukaan kiinteä asutus syntyi Natufin aikoihin. Joka tapauksessa samoja leiripaikkoja käytettiin huomattavasti useammin, ja rakennettiin pyöreäpohjaisia savimajoja. Ihmiset asuivat noin 10000 eaa. tiheimmin Palestiinan ja Syyrian alueella, sekä Itä-Irakin ja Lounais-Iranin Zagros-vuorten länsirinteillä. Keski-Eufratissa ja Jordanin laaksossa oli tiheämpää asutusta.


title: Libyan historia

text: Ptolemaioisten valtakaudella Kyrenaikaan oli syntynyt laaja juutalaisyhteisö, joka laajeni kymmenillä tuhansilla juutalaisilla Palestiinan suuren juutalaiskapinan kukistuttua ja roomalaisten tuhottua Jerusalemin vuonna 70 jaa. Osa pakolaisista suuntasi aavikolle ja omaksui nomadien elämäntavan kantaen suurta kaunaa Rooman valtakunnalle. He elivät yhdessä berberien kanssa käännyttäen jopa kokonaisia heimoja juutalaisuuteen. Vuonna 115 Kyrenaikan juutalaiset nousivat kapinaan Rooman valtakuntaa vastaan, ja kapina, toinen juutalaissota, laajeni pian Egyptin kautta takaisin Palestiinaan. Kun kapina kukistettiin vuonna 118, kapinalliset olivat hävittäneet Kyrenaikan ja ryöstäneet Kyreneen kaupungin. Kolmen vuoden aikana kapinassa menetti henkensä noin 200 000 roomalaista ja kreikkalaista, ja Kyrenaikan jälleenrakentaminen aikaisempaan loistoonsa kesti vähintään vuosisadan. Kapina ei ulottunut Tripolitaniaan, jolle ajanjakso oli rauhan ja vaurauden aikaa.


title: Juutalaisten historia

text: Kun Rooma jakautui Itä- ja Länsi-Roomaan vuonna 395, jäivät juutalaisten asuma-alueet Vähässä-Aasiassa, Syyriassa ja Palestiinassa Itä-Roomaan. Keisari Theodosius II:n hallintokaudella (408–450) juutalaisuuden harjoittamista rajoitettiin entisestään: muun muassa uusien synagogien rakentaminen kiellettiin. Lopullisesti juutalaisten asema heikkeni, kun vuonna 415 keisarin ja Palestiinan patriarkan välillä puhjenneen konfliktin ja patriarkka Gamlien VI:n kuoleman (425) jälkeen Konstantinopoli kieltäytyi tunnustamasta hänen seuraajaansa. Lopulta vuonna 429 Theodosius II kumosi patriarkaatin lopullisesti.


title: Jarmo R. Lehtinen

text: Jatkumona edelliselle syntyi ja kehitettiin asiakkuus- käsite. Tämä tapahtui yhdessä Kaj Storbackan ja Tore Strandvikin kanssa moniasiakastutkimuksessa: "”Täydellinen asiakkuus”". Asiakkuus käsite ja siihen liittyvät muut teoreettiset käsitteet ja esimerkit julkaistiin "”Asiakkaan ehdoilla vai asiakkaan armoilla”" teoksessa. Asiakkuusajattelun keskeisiä käsitteitä ovat: asiakkuuden elinkaari, asiakkaan arvo ja asiakkuusprosessi. Erityisesti asiakkaan arvo, joka jakautuu nykyarvoon ja potentiaaliseen arvoon ovat käsitteinä yleisessä käytössä liikkeenjohdon työkaluina.


title: Asiakasuskollisuus

text: Asiakkuusindeksi on ensimmäisiä tutkimuksia jossa on tutkittu toimialojen ja yksittäisten yritysten asiakasuskollisuutta Suomessa. Tutkimuksen on tehnyt TNS Gallup yhdessä Suomen asiakkuusmarkkinointiliitto ASML:n ja Avaus Consultingin kanssa. Suomalaiset ovat tutkimuksen mukaan uskollisimpia pankeilleen, Alkolle ja vakuutusyhtiöilleen. Tutkimuksessa oli mukana 53 yritystä, joilla oli vähintään 100 000 kuluttaja-asiakkuutta. Tutkimus osoittaa myös, että sekä toimialojen että yksittäisten yritysten väliset asiakasuskollisuuden erot ovat hyvin suuria. Suurimmat uskollisuuserot ovat pankkitoiminnassa ja vähittäiskaupassa. Tutkimuksen kohteena on valikoima suomalaisyrityksiä joilla on laajat kuluttaja-asiakasmäärät. Tutkimuksen metodina on käytetty yhdysvaltalaisessa asiakkuustutkimuksessa vakiintunutta mallia. Mallin mukaan asiakauskollisuutta kuvaavat ennen kaikkea kolme perusmuuttujaa:


title: Tutkimusetiikka

text: Tutkimuksessa on noudatettava erityistä huolellisuutta käsiteltäessä henkilöä koskevia arkaluonteisia tietoja. Arkaluonteisiksi katsotaan tiedot, jotka kuvaavat tai on tarkoitettu kuvaamaan rotua tai etnistä alkuperää, henkilön yhteiskunnallista, poliittista tai uskonnollista vakaumusta tai ammattiliittoon kuulumista, rikollista tekoa, rangaistusta tai muuta rikoksen seuraamusta, henkilön terveydentilaa, sairautta tai vammaisuutta taikka häneen kohdistuneita hoitotoimenpiteitä tai niihin verrattavia toimia, henkilön seksuaalista suuntautumista tai käyttäytymistä, ja henkilön sosiaalihuollon tarvetta tai hänen saamiaan sosiaalihuollon palveluja, tukitoimia ja muita sosiaalihuollon etuuksia.


title: Tietojohtaminen

text: Tietojohtaminen on tieteenala, joka tutkii erilaisia tekniikoita ja käytäntöjä, joiden mukaan tietoa hallinnoidaan, analysoidaan ja hyödynnetään organisaatiossa ja sen toiminnassa. Se on 1990-luvulla syntynyt ala, joka tarkastelee organisaatioissa olevan tiedon hyödyntämistä osana niiden toimintaa. Ala alkoi kehittyä tietoyhteiskuntakehityksen myötä. Suurissa organisaatioissa havaittiin olevan runsaasti asiantuntijaosaamista, henkistä pääomaa ja eksplisiittistä informaatiota, jonka tehokas hyödyntäminen koettiin haasteelliseksi. Toisaalta tieto- ja viestintäteknologian kehityksen myötä em. asioiden hallintaan alkoi syntyä uudenlaisia työkaluja. Lisäksi tarvittiin tietoa johtamisen käytännöistä, joilla näihin haasteisiin ja mahdollisuuksiin voitaisiin käytännössä tarttua.


title: Asiakirjahallinta

text: Elinkaariajatteluun liittyvät arvonmääritys ja seulonta eli ne toimenpiteet, jotka tähtäävät asiakirjatietojen määrän vähentämiseen. Asiakirjojen määrät ovat voimakkaasti kasvaneet, ja asiakirjahallinnan tehtävänä on arvioida, mitkä asiakirjat säilytetään ja mitkä hävitetään. Arvonmäärityksessä arvioidaan, millainen arvo kullakin asiakirjalla on toiminnan ja talouden, yksilön, yhteisön ja yhteiskunnan sekä kulttuurin ja tutkimuksen kannalta. Huomioon on siis otettava toisaalta käytännölliset, toisaalta tutkimukselliset ja kulttuuriset näkökulmat. Asiakirjat jaetaan pysyvästi ja määräajaksi säilytettäviin.


title: Johtaminen

text: Tieteellisen tutkimuksen tarkoituksena on kuvata, selittää ja ennustaa, miten ja miksi yritykset ja ihmiset tekevät erilaisia valintoja erilaisissa tilanteissa ja millaisiin tuloksiin ne johtavat. Tutkimus antaa yhteiskunnallisille päätöksentekijöille tietoa, työvälineitä ja viitekehyksiä yritysten ja niissä toimivien ihmisten käyttäytymisestä. Tutkijat antavat myös ohjeita ja suosituksia siitä, miten erilaisissa tilanteissa tulisi toimia haluttujen tehtävien suorittamiseksi ja tavoitteiden saavuttamiseksi.


title: Ammatinvalinnanohjaus

text: Ammatinvalinnanohjauksessa käydään noin tunnin mittainen luottamuksellinen keskustelu asiakkaan elämäntilanteesta, odotuksista ja urataustasta. Tämän ns. alkuhaastattelun perusteella ohjaaja ja ohjattava sopivat ohjausprosessin jatkosta, sillä yleensä keskustelukertoja tarvitaan enemmän kuin yksi toteuttamiskelpoisen suunnitelman luomiseksi. Lisäksi apuna käytetään psykologisia testejä, kuten kykytestejä, persoonallisuustestejä ja kiinnostavuusarviointeja. Mahdollisia ohjaustoimia ovat myös erilaiset työ- tai koulutuskokeilut ja terveydentilan tutkimukset. Näitä tietoja ei luovuteta ulkopuolisille tahoille ilman asiakkaan suostumusta.


title: Verkostotiede

text: Verkostotiede (engl. "Network science") on tieteenala, joka tutkii kompleksisia verkostoja, kuten telekommunikaatioverkostoja, tietokoneverkostoja, biologisia verkostoja, kognitiivisia verkostoja ja sosiaalisia verkostoja. Näitä tutkitaan jakamalla kokonaisuudet elementeiksi tai tekijöiksi ("solmut") sekä näiden välisiksi yhteyksiksi ("kaariksi"). Ala pohjautuu muun muassa graafiteorian, tilastotieteen, tietotekniikan ja sosiologian teorioihin ja metodeihin.


title: Hankehaavi

text: Etenkin tutkijat, tutkimusrahoittajat, asiantuntijat, tutkimushallinto, päättäjät, yritykset ja viestinnän ammattilaiset tarvitsevat tietoa tutkimushankkeista. Hankehaavi-hakemiston kautta voidaan nopeasti selvittää, mitä luonnonvara-alalla tutkitaan, kuka tai ketkä tutkivat ja missä organisaatioissa. Esimerkiksi ilmastonmuutosta tai bioenergiaa tutkitaan useissa paikoissa eri näkökulmista eikä tiedonhakija välttämättä osaa arvioida, mistä organisaatioista tietoa tulisi ensisijaisesti etsiä.


title: Audiologia

text: Audiologia on lääketieteen osa-alue, joka tutkii kuulon ja tasapainoelinten sairauksia, kuntoutusta ja fysiologiaa. Audiologina voi toimia kurkku-, nänä- ja korvatautien erikoislääkäri tai foniatri, joka on erikoistunut alaan. Suurimpia asiakasryhmiä kyseisellä lääketieteen alalla ovat vanhukset, sisäkorvan sairauksista kärsivät henkilöt, kuuroina syntyneet lapset ja kuuroutuneet aikuiset. Alaan kuuluu myös kuulokojeiden ja sisäkorvaistukkeiden sovitukset ja tutkimus.


title: Othello

text: Othello: Venetsian mauri () on William Shakespearen noin vuonna 1603 kirjoittama tragedia. Sen ensimmäinen tunnettu esitys oli 1. marraskuuta 1604 Whitehallin palatsissa Lontoossa. Näytelmän nimihenkilö Othello on jalo mauri, joka on Venetsian palveluksessa sotilaana. Mustasukkaisuudesta ja petoksesta kertova "Othello" on yksi Shakespearen kuuluisimmista näytelmistä. Tapahtumat sijoittuvat lähes kokonaan Kyprokselle, jonne Venetsian joukot saapuvat torjumaan ottomaanien laivastoa. Venetsian kenraali, ”mauri” Othello, on nainut viattoman Desdemonan. Paholaismainen Iago manipuloi Desdemonaan rakastanutta Rodrigoa sekä uskottelee Othellolle Desdemonan olevan uskoton Cassion kanssa, joka on Iagon sijaan saanut Othellon luutnantin paikan. Othello surmaa mustasukkaisuuttaan Desdemonan, mutta pian sen jälkeen Iagon nenäliinajuoni paljastuu. Othello ymmärtää virheensä ja surmaa itsensä.